**Programul Operaţional Regional 2014-2020**

**Axa prioritară 5 – Imbunătăţirea mediului urban şi conservarea, protecţia şi valorificarea durabilă a patrimoniului cultural**

**Prioritatea de investiții 5.1 – Conservarea, protejarea, promovarea şi dezvoltarea patrimoniului natural şi cultural**

APEL DE PROIECTE POR/2017/5/5.1/2

APEL DE PROIECTE POR/2017/5/5.1/3

APEL DE PROIECTE POR/2017/5/5.1/ITI/1

GHIDUL SOLICITANTULUI

CONDIȚII SPECIFICE DE ACCESARE A FONDURILOR

Depunerea proiectelor prin MySMIS

Acest document se aplică următoarelor apeluri:

* APEL DE PROIECTE POR/2017/5/5.1/2 care este valabil pentru proiecte ce urmează a fi implementate în regiunile Sud-Est și Sud-Vest

- APEL DE PROIECTE POR/2017/5/5.1/3 care este valabil pentru proiecte ce urmează a fi implementate în regiunea București-Ilfov

- APEL DE PROIECTE POR/2017/5/5.1/ITI/1 care este valabil pentru proiecte ce urmează a fi implementate în zona Investiţiei Teritoriale Integrate Delta Dunării

Apelurile de proiecte se lansează prin aplicația electronică MySMIS.

În cadrul prezentului document prin **Ghidul general** se înţelege documentul cu titlul Ghidul solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare), iar prin **Ghidul specific** apelurilor de proiecte se înțelege prezentul document.

Aspectele cuprinse în acest document ce derivă din Programul Operațional Regional și modul său de implementare, vor fi interpretate exclusiv de către Ministerul Dezvoltării Regionale, Administrației Publice şi Fondurilor Europene (MDRAPFE – AMPOR) cu respectarea legislației în vigoare și folosind metoda de interpretare sistematică.

Vă recomandăm ca înainte de a începe completarea cererii de finanțare să vă asiguraţi că aţi parcurs toate informaţiile prezentate în acest document şi să vă asigurați că aţi înţeles toate aspectele legate de specificul intervenţiilor finanţate din POR 2014-2020, axa prioritară 5 - Imbunătăţirea mediului urban şi conservarea, protecţia şi valorificarea durabilă a patrimoniului cultural, prioritatea de investitii 5.1 – Conservarea, protejarea, promovarea şi dezvoltarea patrimoniului natural şi cultural.

Vă recomandăm ca până la data limită de depunere a cererilor de finanţare în cadrul prezentelor apeluri de proiecte, să consultaţi periodic pagina de internet www.inforegio.ro, pentru a urmări eventualele modificări ale condiţiilor generale și/sau specifice, precum și alte comunicări / clarificări pentru accesarea fondurilor în cadrul POR 2014-2020.

Pentru investiţiile aferente proiectelor ce vor fi implementate în zona de Investiţie Teritorială Integrată Delta Dunării, menţionăm faptul că Asociaţia pentru Dezvoltarea Intercomunitară ITI Delta Dunării deţine un rol important în derularea acestor investiţii.

Asociaţia pentru Dezvoltarea Intercomunitară ITI Delta Dunării (ADI ITI DD), s-a constituit în scopul organizării, reglementării, finanţării, monitorizării şi coordonării în comun, pe raza de competenţă a unităţilor administrativ-teritoriale cuprinse în Strategia Integrată de Dezvoltare Durabilă a Deltei Dunării (2030) (SIDDDD), a unor proiecte de investiţii publice de interes zonal sau regional, destinate conservării şi reconstrucţiei ecologice din aria Rezervaţiei Deltei Dunării, modernizării infrastructurii aferente zonei, a dezvoltării sectorului economic public şi privat, a turismului şi regenerării urbane şi rurale.

ADI-ITI DD are, de asemenea, un rol important în stimularea beneficiarilor la nivel local și în sprijinirea pregătirii proiectelor, precum și pentru a asigura prevenție în fază incipientă a oricăror probleme cu care se confruntă proiectele.

Proiectele ITI DD vor urma procedura aplicabilă proiectelor aferente celorlalte regiuni.

La sediul Organismelor Intermediare POR (din cadrul Agențiilor pentru Dezvoltare Regională Sud-Est, Sud-Vest şi Bucureşti-Ilfov), precum şi la sediul Asociaţiei de Dezvoltare Intercomunitară ITI Delta Dunării (ADI ITI DD) funcţionează un birou de informare, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare.

Menţionăm faptul că AM POR îşi rezervă dreptul de a interveni în orice moment al procesului de evaluare, selecţie şi contractare, putând solicita clarificări şi documente suplimentare, atunci când consideră că este necesar.

Pentru întocmirea cererilor de finanţare, este necesar ca solicitanţii să aibă în vedere faptul că respectarea legislaţiei naţionale aplicabile în vigoare este obligatorie, indiferent de domeniul abordat (achiziţii publice, egalitate de şanse şi tratament egal, dezvoltare durabilă, construcţii, asistenţă socială, etc). Prezentul document nu se substituie legislaţiei naţionale, fiind numai un îndrumar elaborat de către AM POR, cu scopul de a sprijini potenţialii solicitanţi de finanţare să acceseze fonduri nerambursabile, prin intermediul Programului Operaţional Regional 2014-2020.

Prevederile prezentului **Ghid specific** se completează cu prevederile **Ghidului General** în condiţiile specificate în cadrul prezentului document.

Cuprins

[1. Informații despre axa prioritară și prioritatea de investiții 5](#_Toc445907761)

[1.1. Axa prioritară 5](#_Toc445907762)

[1.2. Obiectivul specific al priorităţii de investiţii 5](#_Toc445907763)

[1.3. Regiunile în cadrul cărora se pot solicita finanțări în cadrul priorității de investiții 5](#_Toc445907764)

[1.4. Acțiunile sprijinite în cadrul priorității de investiții 5](#_Toc445907765)

[1.5. Indicatorii priorității de investiție 6](#_Toc445907766)

[1.6. Indicatorii de proiect 6](#_Toc445907767)

[1.7. Rata de cofinanțare acordată în cadrul prezentelor apeluri de proiecte 7](#_Toc445907768)

[2. Informații despre apelurile de proiecte 7](#_Toc445907769)

[2.1. Tipurile de apeluri de proiecte care se lansează 7](#_Toc445907770)

[2.2. Perioada în care poate fi depus proiectul 8](#_Toc445907771)

[2.3. Modalitatea de depunere a proiectului 8](#_Toc445907772)

[2.4. Valoarea minima si maximă totală a proiectului 8](#_Toc445907773)

[2.5. Aocarea apelulurilor de proiecte 9](#_Toc445907774)

[2.6. Solicitantii la finanțare în cadrul prezentelor apeluri de proiecte 9](#_Toc445907775)

[2.7. Specificul proiectului ce poate fi depus în cadrul prezentelor apeluri de proiecte 10](#_Toc445907776)

[3. Ajutor de stat / Proiecte generatoare de venituri nete 10](#_Toc445907777)

[4. Criterii de eligibilitate și selecție 11](#_Toc445907778)

[4.1. Eligibilitatea solicitantului 11](#_Toc445907779)

[4.2. Eligibilitatea proiectului 13](#_Toc445907780)

[4.3. Eligibilitatea cheltuielilor 17](#_Toc445907781)

[5. Criterii de evaluare tehnică și financiară 23](#_Toc445907782)

[6. Completarea cererii de finanțare 25](#_Toc445907783)

[6.1. Anexe obligatorii la data depunerii cererii de finanțare 26](#_Toc445907784)

[6.2. Anexe obligatorii în etapa de contractare 32](#_Toc445907785)

[7. Procesul de evaluare, selecție și contractare a proiectelor 33](#_Toc445907786)

[7.1. Modalitatea de realizare a procesului de evaluare și selecție a proiectelor 33](#_Toc445907787)

[7.2. Etapele procesului de evaluare, selecție și contractare a proiectelor 33](#_Toc445907788)

[7.3. Clauzele contractuale aplicabile 35](#_Toc445907789)

[8. Depunerea și soluționarea contestațiilor 36](#_Toc445907790)

[9. Modificarea ghidului solicitantului 36](#_Toc445907791)

[10. Anexe 36](#_Toc445907792)

# Informații despre axa prioritară și prioritatea de investiții

## Axa prioritară

Axa prioritară 5 - Îmbunătățirea mediului urban și conservarea, protecția și valorificarea durabilă a patrimoniului cultural

## Obiectivul specific al priorităţii de investiţii

Prioritatea de investiții 5.1 - Conservarea, protejarea, promovarea și dezvoltarea patrimoniului natural și cultural are ca obiectiv specific impulsionarea dezvoltării locale prin conservarea, protejarea și valorificarea patrimoniului cultural și a identității culturale.

## Regiunile în cadrul cărora se pot solicita finanțări în cadrul prezentelor apeluri

In cadrul acestei priorităţi de investiţii se vor putea solicita finanţări şi implementa proiecte în 3 regiuni de dezvoltare din România, respectiv regiunea Sud-Est, regiunea Sud-Vest şi regiunea Bucureşti-Ilfov , precum şi în zona de Investiţie Teritorială Integrată Delta Dunării.

## Acțiunile sprijinite în cadrul priorității de investiții

In conformitate cu Legea nr.422/2001 privind protejarea monumentelor istorice, republicată, acestea se clasează astfel:

1. în grupa A – monumente istorice de valoare naţională şi universală
2. în grupa B - monumente istorice reprezentative pentru patrimoniu cultural local

Monumente istorice reprezentative pentru patrimoniul cultural local pot fi localizate în mediul urban precum şi în mediu rural.

Actuala listă a monumentelor istorice este anexă la Ordinul ministrului culturii nr. 2.828/2015, pentru modificarea anexei nr. 1 la Ordinul ministrului culturii şi cultelor nr. 2.314/2004 privind aprobarea Listei monumentelor istorice, actualizată, şi a Listei monumentelor istorice dispărute, cu modificările ulterioare din 24.12.2015. Ordinul a fost publicat în Monitorul Oficial al României, Partea I, Nr. 113 bis, 15.02.2016, având un caracter oficial şi legal.

Lista monumentelor istorice actualizată poate fi consultată pe site-ul www. http://patrimoniu.gov.ro/ro/monumente-istorice/lista-monumentelor-istorice.

Cadrul legal pentru monitorizarea monumentelor istorice de valoare mondială din România este reprezentat de HG nr.493/2004 pentru aprobarea metodologiei privind monitorizarea monumentele istorice înscrise în Lista patrimoniului mondial, Anexa A. Această listă se regăseşte în literatura de specialitate şi ca Lista patrimoniului mondial UNESCO din România. Acest document poate fi consultat pe site-ul www.cultura.ro

POR va finanţa obiectivele care sunt incluse în:

* patrimoniul UNESCO, atât din mediul urban cât şi rural
* patrimoniul cultural naţional din mediul urban şi rural
* patrimoniul cultural local din mediul urban.

In cadrul acestei priorităţi de investiţii se vor finanţa restaurarea, protecția, conservarea și valorificarea durabilă a obiectivelor de patrimoniu UNESCO, patrimoniu cultural național (indiferent de localizare, urban sau rural) și patrimoniu cultural local din mediul urban.

Complementar, PNDR va finanța obiectivele de patrimoniu cultural local din mediul rural.

Activitățile specifice obiectivelor de patrimoniu cultural includ, dar nu se limitează la:

* Restaurarea, consolidarea, protecţia şi conservarea monumentelor istorice;
* Dotări interioare (instalaţii, echipamente şi dotări pentru asigurarea condiţiilor de climatizare, siguranţă la foc, antiefracţie);
* Dotări pentru expunerea şi protecţia patrimoniului cultural mobil şi imobil;
* Activități de marketing și promovare turistică a obiectivului restaurat, inclusiv digitizarea acestuia, în cadrul proiectului.

*În conformitate cu art.36, alin.(1), pct.h) din Legea nr.422/2001 privind protejarea monumentelor istorice, republicată, proprietarii şi titularii dreptului de administrare sau ai altor drepturi reale asupra monumentelor istorice sunt obligaţi să asigure efectuarea oricăror lucrări, conform prevederilor legale.*

## Indicatorii priorității de investiție

Indicatori de realizare comuni și specifici ai programului fac obiectul monitorizării performanţelor programului şi pentru această prioritate de investiţii aceştia sunt:

* Obiective de patrimoniu cultural restaurate;
* Creșterea numărului preconizat de vizite la obiectivele de patrimoniu cultural și natural și la atracțiile care beneficiază de sprijin.

## Indicatorii de proiect

Indicatorii de proiect fac obiectul monitorizării implementării și performanței investiției propuse prin proiect și se referă la:

* Numărul de obiective de patrimoniu restaurate/protejate/conservate;
* Numărul de vizitatori înainte, respectiv după intervenţia asupra obiectivul de patrimoniu care beneficiază de sprijin.

Prin vizitator se înţelege o persoana care efectuează o vizită în cadrul unui obiectiv de patrimoniu*.*

*Nu se acceptă identificarea și cuantificarea, în cadrul cererii de finanțare, a altor indicatori în afara celor menționați în cadrul acestei secțiuni.*

## Rata de cofinanțare acordată în cadrul prezentelor apeluri de proiecte

In cadrul prezentelor apeluri de proiecte:

* pentru regiunea București-Ilfov rata de cofinanțare din partea Uniunii Europene este maxim 80% din valoarea cheltuielilor eligibile ale proiectului prin Fondul European de Dezvoltare Regională (FEDR), respectiv 18% din valoarea cheltuielilor eligibile ale proiectului reprezintă rata de cofinanțare din bugetul de stat (BS);
* pentru regiunile de dezvoltare Sud-Est şi Sud-Vest, inclusiv zona de Investiţie Teritorială Integrată Delta Dunării, rata de cofinanțare din partea Uniunii Europene este 85% din valoarea cheltuielilor eligibile ale proiectului prin Fondul European de Dezvoltare Regională (FEDR), respectiv 13% din valoarea cheltuielilor eligibile ale proiectului reprezintă rata de cofinanțare din bugetul de stat (BS).

Pentru proiectele depuse în cadrul prezentelor apeluri cofinanţarea din partea solicitantului este de minim 2% din valoarea cheltuielilor eligibile, indiferent de regiunea de dezvoltare în care se implementează proiectul.

În cazul proiectelor generatoare de venituri solicitantul îşi va majora cota de contribuţie ţinând cont de valoarea veniturilor nete estimate - a se vedea secţiunea 3 din prezentul ghid.

# Informații despre apelurile de proiecte

## Tipurile de apeluri de proiecte care se lansează

Pentru **axa prioritară 5** - Îmbunătățirea mediului urban și conservarea, protecția și valorificarea durabilă a patrimoniului cultural, **prioritatea de investiții 5.1** - Conservarea, protejarea, promovarea și dezvoltarea patrimoniului natural și cultural, prin prezentul Ghid specific se lansează **trei apeluri** de proiecte, având la bază principiul „primul venit – primul servit”, cu termen limită de depunere a cererilor de finantare :

* **Cod apel: POR/123/5, titlu apel : POR/2017/5/5.1/2 pentru regiunile Sud-Est și Sud-Vest**
* **Cod apel: POR/122/5 , titlu apel : POR/2017/5/5.1/3 pentru Regiunea București- Ilfov**
* **Cod apel: POR/16/5/1, titlu apel: POR/2017/5/5.1/ITI/1 pentru zona de Investiţie Teritorială Integrată Delta Dunării**

Proiectele pot fi depuse doar în perioada de 4 luni menționată în cadrul subsecțiunii 2.2. din prezentul document. Selecția proiectelor se va realiza conform prevederilor de mai jos.

Cererile de finanțare depuse în cadrul apelurilor vor parcurge etapele de verificare a conformităţii administrative şi eligibilităţii, precum şi evaluarea tehnică și financiară, rămânând în proces doar proiectele care au obţinut peste punctajul minim (51 de puncte).

Proiectele care obțin 50 de puncte sau mai puţin sunt respinse.

Proiectele care au obţinut peste punctajul minim şi care sunt depuse în termen (conform subsecţiunii 2.2 de mai jos) vor continua procesul de selecţie şi contractare până la limita alocării financiare aferentă apelurilor (conform subsecţiunii 2.5 de mai jos), având la bază principiul „primul venit – primul servit”.

În cadrul acestor apeluri, un solicitant poate depune mai multe cereri de finanțare pentru obiective de patrimoniu diferite, dar o singură cerere de finanţate pentru un singur obiectiv de patrimoniu.

Proiectele respinse în orice etapă a procesului de evaluare și selecție pot fi redepuse în cadrul prezentelor apeluri, cu condiţia respectării termenului limită sau a condiţiilor de încheiere ale apelurilor. Proiectele redepuse sunt considerate din punct de vedere procedural proiecte nou-depuse.

Pentru informarea corectă a potențialilor solicitanți, OI/AM vor publica lunar pe site-ul programului situația proiectelor depuse și gradul de acoperire a alocării financiare disponibile.

## Perioada în care poate fi depus proiectul

**Data şi ora începere depunere de proiecte: 27.07.2017, ora 10:00**

**Data și ora închidere depunere de proiecte (4 luni): 27.11.2017, ora 10:00**

Informațiile sunt valabile pentru toate apelurile de proiecte mai sus menţionate.

## Modalitatea de depunere a proiectului

În cadrul prezentelor apeluri de proiecte, cererile de finanţare se vor depune exclusiv prin aplicația electronică MySMIS, disponibilă la adresa web <http://www.fonduri–ue.ro/mysmis>, doar în intervalul menționat la subsecțiunea 2.2 de mai sus.

Cererile de finanțare depuse prin sistemul MySMIS, se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal sau a persoanei împuternicite de către acesta, după caz.

Documentele anexate la cererea de finanțare vor fi încărcate în copie format PDF sub semnătură electronică extinsă certificată. Documentele anexate vor fi scanate integral, denumite corespunzător, ușor de identificat și lizibile.

## Valoarea minimă și maximă totală a proiectului

* Valoarea maximă totală a proiectului - 5 milioane euro
  + În cazul obiectivelor de patrimoniu înscrise pe lista UNESCO, valoarea maximă totală a proiectului este de 10 milioane euro.
* Valoarea minimă totală a proiectului - 100.000 euro, indiferent de clasificarea monumentului istoric.

Valoarea totală a proiectului cuprinde atât valoarea cheltuielilor eligibile cât și valoarea cheltuielilor neeligibile efectuate în vederea realizării investiției . Valoarea maximă totală a proiectului nu poate fi majorată în timpul implementării acestuia, orice depășire a valorii acesteia ducând la neeligibilitatea proiectului.

Valoarea neeligibilă a proiectului reprezintă valoarea cheltuielilor cuprinse în proiect şi considerate neeligibile la data încheierii contractului de finantare. Valoarea cheltuielilor efectuate de beneficiar după perioada de implementare a proiectului nu măreşte valoarea neeligibilă a proiectului.

Valoarea minimă totală a proiectului poate suferi modificări în timpul implementării proiectului fără a afecta eligibilitatea proiectului.

Valoarea în lei a proiectului se va calcula la cursul inforeuro din luna publicării apelurilor.

## Alocarea apelurilor de proiecte

Alocarea financiară pentru apelul de proiecte dedicat regiunilor SE, SV şi BI se regăseşte în tabelul de mai jos.

Pentru apelul dedicat zonei ITI DD, alocarea este de 31,38 mil euro, din care 27,22 cofinanţare asigurată de FEDR şi 4,16 mil euro asiguraţi de Bugetul de Stat.

Această alocare este detaliată pe regiunile de dezvoltare regională astfel:

|  |  |  |  |  |
| --- | --- | --- | --- | --- |
| Regiunea de dezvoltare | Sud-Est | Sud-Vest Oltenia | București Ilfov | Zona ITI DD |
| Alocarea (FEDR+BS) | **3,65** | **1,40** | **20,24** | **31,38** |

Pentru transformarea din euro în lei a alocării în aplicația MySMIS a fost utilizat cursul inforeuro din luna publicării apelurilor.

Ȋn funcție de evoluția globală a axei prioritare *5 - Imbunătăţirea mediului urban şi conservarea, protecţia şi valorificarea durabilă a patrimoniului cultural*, AMPOR poate decide aplicarea prevederilor art. 12 alin (1) din Ordonanța de Urgență nr. 40/2015, în conformitate cu regulile de evaluare, selecție și contractare stabilite.

## Solicitanții la finanțare în cadrul prezentelor apeluri de proiecte?

Solicitanţii eligibili în cadrul acestor apeluri de proiecte sunt menţionaţi în Anexa 10.1 din Ghidul general şi pot fi:

* Unităţi administrativ-teritoriale
* Autorităţi ale administraţiei publice centrale
* Unitățile de cult
* ONG-uri
* Parteneriate între aceste entități, respectiv:
  + Unitate administrativ-teritorială, în calitate de lider în parteneriat cu altă unitate administrativ-teritorială, cu o autoritate a administraţiei publice centrale, unitate de cult sau ONG;
  + Autoritate a administraţiei publice centrale, în calitate de lider în parteneriat cu o unitate administrativ-teritorială, o unitate de cult sau ONG.

## Specificul proiectelor ce pot fi depuse în cadrul prezentelor apeluri de proiecte

In cadrul acestei priorităţi de investiţii se vor finanţa restaurarea, protecția, conservarea și valorificarea durabilă a obiectivelor de patrimoniu UNESCO, patrimoniu cultural național (indiferent de localizare, urban sau rural) și patrimoniu cultural local din mediul urban.

Pot fi finanţate obiectivele de patrimoniu care se regăsesc în Lista patrimoniului mondial, Anexa A conform HG nr.493/2004 pentru aprobarea metodologiei privind monitorizarea patrimoniului mondial şi Lista monumentelor istorice, actualizată prin Ordinul ministrului culturii aflat în vigoare la data depunerii cererii de finanţare privind clasarea ca obiectiv de patrimoniu/monument istoric.

Vor avea prioritate la finanțare acele obiective de patrimoniu localizate în teritorii conectate la creșterea economică, a căror restaurare va contribui în mod direct la creșterea competitivității arealului în care sunt localizate.

# Ajutor de stat / Proiecte generatoare de venituri nete

Ţinând seama de specificul activităţilor care urmează a fi finanţate în cadrul priorităţii de intervenţii 5.1 - Conservarea, protejarea, promovarea și dezvoltarea patrimoniului natural și cultural, activităţi care nu au caracter economic, această prioritate de investiţii nu intră sub incidenţa prevederilor referitoare la ajutorul de stat.

Proiectele finanţare în cadrul acestei priorităţi de investiţii pot fi însă proiecte generatoare de venit dacă se încadrează în prevederile art. 61 alin. 1 din REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI, din 17 decembrie 2013, de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului: „Prezentul articol se aplică operațiunilor care generează venituri nete ulterior finalizării lor. În sensul prezentului articol, „venituri nete” înseamnă intrările de numerar plătite direct de utilizatori pentru bunurile sau serviciile din cadrul operațiunii, cum ar fi taxele suportate direct de utilizatori pentru utilizarea infrastructurii, vânzarea sau închirierea de terenuri sau clădiri ori plățile pentru servicii, minus eventualele costuri de funcționare și de înlocuire a echipamentelor cu durată scurtă de viață, suportate pe parcursul perioadei corespunzătoare. Economiile la costurile de funcționare generate de operațiunea în cauză se tratează drept venituri nete cu excepția cazului în care sunt compensate de o reducere egală a subvențiilor de funcționare.

În cazul în care costul de investiție nu este integral eligibil pentru cofinanțare, veniturile nete menționate la primul paragraf sunt alocate în mod proporțional părților eligibile și celor neeligibile din costul de investiție.”.

Solicitanţii vor completa Anexa analiza şi previziunea financiară - Machete financiare 5.1 (conform model pentru diferite tipuri de solicitanţi), inclusiv model de calcul proiecte generatoare de venit – metoda „funding gap”, anexă la Cererea de finanţare pentru a se stabili dacă proiectul propus spre finanţare este generator de venituri. In situaţia unui proiect generator de venituri solicitantul va întocmi bugetul ţinând cont de aceste venituri.

# Criterii de eligibilitate și selecție

Criteriile de eligibilitate trebuie respectate de la data depunerii cererii de finanţare şi pe tot parcursul procesului de evaluare, selecție și contractare, perioada de implementare a proiectului precum și pe perioada de 5 ani de la data plății finale în cadrul proiectului.

Pentru aplicarea și obținerea finanțării în cadrul POR 2014-2020, solicitantul și proiectul trebuie să respecte toate criteriile de eligibilitate mai jos menționate.

Cererea de finanţare (inclusiv anexele la formularul cererii de finanţare) completată de către solicitant, face obiectul verificării eligibilităţii solicitantului şi a proiectului, pe baza criteriilor enumerate în continuare şi incluse în grila de verificare a eligibilităţii, prevăzută în ***Anexa 2 Grila de verificare a conformităţii administrative şi a eligibilităţii*** din Ghidul specific.

Aspectele generale ale procesului de verificare a conformităţii administrative şi eligibilităţii cererii de finanţare, clarificări sunt menţionate în Ghidul general, secţiunile 6.3 şi 8.2.

## Eligibilitatea solicitantului

Solicitantul eligibil, în sensul prezentului Ghid specific, reprezintă entitatea care îndeplineşte cumulativ toate criteriile enumerate mai jos:

* + 1. Tipul solicitantului

1. Unităţi administrativ-teritoriale, inclusiv sectoarele Municipiului Bucureşti definite conform Legii administraţiei publice locale nr. 215/2001, cu modificările şi completările ulterioare;
2. Autoritate a administraţiei publice centrale definite conform Legii nr.90/2001 privind organizarea şi funcţionarea Guvernului României şi a ministerelor, cu modificările şi completările ulterioare;
3. Unităţi de cult din cadrul cultelor recunoscute în România,

In conformitate cu prevederile Legii nr.489/2006 privind libertatea religioasă şi regimul general al cultelor (republicată), cu modificările şi completările ulterioare;

1. Organizaţii neguvernamentale (Persoane juridice de drept privat fără scop patrimonial)

Asociaţii şi fundaţii constituite în conformitate cu prevederile Ordonanţei guvernului nr. 26/2000 cu privire la asociaţii şi fundaţii cu modificările şi completările ulterioare, inclusiv filiale ale asociaţiilor şi fundaţiilor internaţionale recunoscute în conformitate cu legislaţia în vigoare în România;

1. Unitate administrativ-teritorială lider al unui parteneriat cu :
   * unităţi administrativ-teritoriale
   * autoritate a administraţiei publice centrale
   * unităţi de cult
   * ONG (persoane juridice de drept privat fără scop patrimonial)

sau

Autoritate a administraţiei publice centrale lider al unui parteneriat cu :

* + unităţi administrativ-teritoriale
  + unităţi de cult
  + ONG (persoane juridice de drept privat fără scop patrimonial)

*Criteriile de eligibilitate ale solicitantului se aplică şi partenerului, după cum este indicat în cadrul acestui capitol.*

*Nu există restricţii cu privire la numărul partenerilor.*

*In scopul constituirii parteneriatelor se încheie un* ***Acord de parteneriat –*** conform modelului orientativ din Ghidul general.

* + 1. Solicitantul și/sau reprezentantul său legal, inclusiv partenerul, dacă este cazul, NU se încadrează în niciuna din situaţiile prezentante în Declarația de eligibilitate

Situaţiile relevante pentru acest apel de proiecte vor face obiectul ***Declaraţiei de eligibilitate (Model A 5.1***  din Ghidul specific care se va anexa la Cererea de finanţare şi care va fi completată de solicitant / solicitant şi de fiecare dintre parteneri, dacă este cazul

* + 1. Drepturi asupra obiectivului de patrimoniu şi/sau teren la data depunerii cererii de finanţare şi pe o perioadă de minim 5 ani de la data plății finale, pentru care poate fi acordat dreptul de investiţie

Solicitantul de finanțare/partenerii trebuie să demonstreze, după caz:

1. Dreptul de proprietate publică/privată
2. Dreptul de administrare
3. Dreptul de concesiune

Solicitantul deţine dreptul de execuţie a lucrărilor de construcţii asupra obiectivului de patrimoniu şi/sau al terenului ce face obiectul proiectului, conform legislaţiei în vigoare.

*Dreptul de administrare / concesiunea se vor dovedi pentru o perioadă care să acopere durata de la data depunerii cererii de finanţare şi pe o perioadă de minim 5 ani de la data plăţii finale.*

*Această durată include evaluarea şi selecţia cererii de finanţare, durata de implementare a proiectului şi minim 5 ani de la data plăţii finale.*

*În cazul administrării se face referire la dreptul de administrare, ca drept real, aferent proprietăţii publice, prevăzut de art.866 şi urm.Cod civil, şi nu la dreptul de administrare aferent altor instituţii de drept.*

*În cazul concesiunii, solicitantul trebuie să facă dovada dreptului de a face investiţii asupra obiectivului de patrimoniu, pe o perioadă egală cu cea pentru care se face dovada concesiunii. Dovada va fi făcută prin prezentarea unei copii a contractului de concesiune încheiat conform OG nr.21/2006 privind regimul consesionării monumentelor istorice.*

*Dacă pe parcursul perioadei de implementare a contractului de finanțare, sau în perioada de valabilitate a acestuia sunt afectate condițiile privind drepturile asupra obiectivului de patrimoniu şi/sau teren eligibile în cadrul acestei priorităţi de investiţii, beneficiarul are obligația contractuală de a returna finanțarea nerambursabilă acordată, precum și alte penalități, dacă este cazul, în conformitate cu prevederile contractuale.*

**Obiectivul de patrimoniu şi/sau teren, în conformitate cu prezentul criteriu de eligibilitate îndeplineşte cumulativ următoarele condiţii:**

* să fie liber de orice sarcini sau interdicţii ce afectează implementarea proiectului;
* să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;
* nu face obiectul revendicărilor potrivit unor legi speciale în materie sau dreptului comun.

Pentru obiectivele de patrimoniu „liber de orice sarcini” se interpretează în conformitate cu prevederile art.1, lit.h, coroborate cu prevederile art.3, lit.b din HG nr.399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020.

În accepţiunea AMPOR nu este considerată sarcină dreptul de administrare înscris în Cartea funciară în favoarea unei instituţii cu personalitate juridică aflată în subordinea solicitantului şi care desfăşoară activităţi în domeniul culturii (de exemplu: muzeu, teatru, bibliotecă,etc.).

În situaţia în care în Extrasul de Carte funciară apare menţiunea înscriere provizorie, criteriul de eligibilitate mai sus menţionat nu este îndeplinit, proiectul fiind neeligibil. Prin derogare de la prevederile Ghidului general (cu modificările şi completările ulterioare) subsecţiunea 7.4.1 şi 7.4.2 în cadrul prezentului apel de proiecte nu se acceptă înscrierea provizorie a dreptului de proprietate la data depunerii cererii de finanţare. Aceeaşi observaţie este valabilă şi pentru celelalte drepturi reale pe care solicitantul/partenerii trebuie să le demonstreze conform prezentului ghid.

* + 1. Solicitantul / solicitantul împreună cu partenerul, dacă este cazul, face/fac dovada capacităţii de finanţare

Solicitantul va dovedi prin Cererea de finanţare, capacitate financiară de a asigura contribuţia proprie la valoarea cheltuielilor eligibile şi cheltuielilor neeligibile ale proiectului în condiţiile rambursării/decontării ulterioare a cheltuielilor din instrumente structurale.

Solicitantul va anexa la formularul cererii de finanţare: ***Declaraţia de angajament (Modelul B 5.1)*** din Ghidul specific.

* + 1. Solicitantul cu statut de ONG (persoană juridică de drept privat fără scop patrimonial), trebuie să desfăşoare activităţi în domeniul protejării monumentelor istorice, conform statutului şi să aibă o vechime în acest domeniu de activitate de cel puţin 6 luni, la data depunerii cererii de finanţare

Activitatea relevantă trebuie să fie prevăzută în statut, iar vechimea se calculează din momentul înscrierii organizaţiei în Registrul asociaţiilor şi fundaţiilor.

*Prin* ***protejare*** *se înțelege ansamblul de măsuri cu caracter științific, juridic, administrativ, financiar, fiscal și tehnic menite să asigure identificarea, cercetarea,inventarierea, clasarea, evidența, conservarea, inclusiv paza și întreținerea,consolidarea, restaurarea, punerea în valoare a monumentelor istorice și integrarea lor social-economică și culturală în viața colectivităților locale (conform prevederilor alin.3, art.2 a Legii nr.422/2001 republicată privind protejarea monumentelor istorice) .*

Criteriul menţionat mai sus trebuie respectat şi de ONG-ul membru al unui parteneriat.

## Eligibilitatea proiectului

* + 1. Proiectul precum şi activităţile sale se încadrează în obiectivul specific corespunzător priorităţii de investiţii 5.1 al axei prioritare 5 a POR, respectiv:

Activitățile specifice obiectivelor de patrimoniu cultural includ, dar nu se limitează la:

* Restaurarea, consolidarea, protecţia şi conservarea monumentelor istorice;
* Restaurarea, protecţia, conservarea picturilor interioare, frescelor, picturilor murale exterioare, stucaturilor, iconostas;
* Restaurarea şi remodelarea plasticii faţadelor;
* Dotări interioare (instalaţii, echipamente şi dotări pentru asigurarea condiţiilor de climatizare, siguranţă la foc, antiefracţie);
* Dotări pentru expunerea şi protecţia patrimoniului cultural mobil şi imobil;
* Activități de marketing și promovare turistică a obiectivului restaurat, inclusiv de informare publică cu privire a intenţia de a implementa proiectul;
* Activităţi pentru digitizarea obiectivului restaurat în cadrul proiectului;
* Activităţi conexe pentru punerea în valoare sau funcţionalitate a obiectivului de patrimoniu restaurat.

*În conformitate cu art.23, alin.(1) din Legea nr.422/2001 privind protejarea monumentelor istorice, republicată, intervenţiile asupra monumentelor istorice se fac numai pe baza şi cu respectarea avizului emis de către Ministerul Culturii şi Cultelor sau, după caz, de către serviciile publice deconcentrate ale Ministerului Culturii şi Cultelor.*

*În conformitate cu art.24, alin.(4) din Legea nr.422/2001 privind protejarea monumentelor istorice, republicată elaborarea expertizelor tehnice, a proiectelor de consolidare, restaurare, verificare tehnică a proiectelor şi dirigentarea lucrărilor se efectuează numai de experţi şi/sau specialişti atestaţi de către Ministerul Culturii şi Cultelor, cu respectarea exigenţelor specifice domeniului monumentelor istorice şi a cerinţelor privind calitatea lucrărilor în construcţii.*

Aspecte cu privire la acţiunile pe care solicitantul trebuie să le întreprindă precum şi avizele/acordurile necesare a fi obţinute sunt detaliate în ***Anexa 7 – Etapizare procedură de intervenţii asupra monumentelor istorice*** din Ghidul specific.

Lista activităţilor eligibile de mai sus este orientativă. Alte activităţi decât cele de mai sus pot fi considerate eligibile dacă solicitantul justifică necesitatea derulării lor în scopul atingerii obiectivelor şi indicatorilor proiectului şi implementării în condiţii optime a proiectului.

In ceea ce priveşte **activitatea de digitizare** a obiectivului de patrimoniu obiect al proiectului propus spre finanţare aceasta **este obligatoriu a se realiza prin proiect**, la finalul implementării proiectului. Aspecte cu privire la acestă activitate sunt detaliate în ***Anexa 6 – Cost estimativ digitizare*** la prezentul Ghid specific.

Activitatea de informare publică cu privire a intenţia de a implementa proiectul se poate realiza în moduri diferite şi este necesar a se anexa documente justificative (anunţ presă, publicare pe pagină web, etc). Se recomandă ca informarea publică să cuprindă şi aspecte tehnice (a se vedea ***Anexa 8 – Fişa cadru de prezentare proiect*** la prezentul Ghid specific).

**Scopul şi realizarea activităţilor propuse în proiect trebuie să contribuie la punerea în valoare a obiectivului de patrimoniu, pentru a se crea premisele creşterii numărului de vizitatori, ca urmare a investiţiei realizate și de a contribui la creșterea competitivității arealului în care sunt localizate.**

*Nu vor fi finanţare proiecte care presupun doar activităţi de tipul:*

* *dotări interioare pentru obiectivul de patrimoniu;*
* *restaurarea, protecţia, conservarea picturilor interioare, frescelor, picturilor murale exterioare, stucaturilor, iconostas;*
* *activități de marketing și promovare turistică a obiectivului de patrimoniu, inclusiv digitizarea acestuia;*
* *activităţi conexe pentru punerea în valoare sau funcţionalitate a obiectivului de patrimoniu.*

*Proiectele propuse spre finanţare trebuie să includă execuţie de lucrări - dacă proiectele nu includ execuţie de lucrări care se supun autorizării cu documentaţie tehnico-economică conform HG nr.28/2008 sau HG 907/2016, după caz, acestea vor fi respinse de la finanţare.*

*Nu vor fi finanţate proiecte care presupun exclusiv activităţi de reabilitare a infrastructurii rutiere şi/sau a zonelor pietonale, a pieţelor indiferent de încadrarea acestora în Lista monumentelor istorice cu ordin de clasare al ministrului culturii (aceste proiecte vor fi respinse de la finanţare).*

*Nu sunt eligibile proiectele care au in vedere exclusiv restaurarea, consolidarea, protecţia şi conservarea monumentelor istorice de tipul monumentelor de for public (statuilor).*

*Nu este activitate eligibilă extinderea unui monument istoric (proiectele care conţin acest gen de activitate vor fi respinse de la finanţare). Nu este considerată extindere a unui monument istoric situaţia în care lucrările de intervenţie asupra acestuia nu modifică gabaritul construcţiei şi sunt realizate conform studiilor istorice şi de specialitate, fotografii, planuri, etc. care pot dovedi situaţia iniţială a monumentului istoric .De asemenea, nu este considerată extindere a unui monument istoric lucrările de intervenție asupra subsolului, podului și/sau a pivniței existente în situaţia iniţială a monumentului istoric.*

*Nu sunt eligibile activităţile care au în vedere funcţiuni de locuire şi masă care se realizează în cadrul obiectivului de patrimoniu (proiectele care conţin acest gen de activitate vor fi respinse de la finanţare).*

*Nu sunt eligibile activităţile care au în vedere restaurarea, consolidarea, protecţia şi conservarea clădirilor administrative în care se desfăşoară activităţi în folosul comunităţii (de exemplu licee, primării, spitale) indiferent de încadrarea acestora în Lista monumentelor istorice cu ordin de clasare al ministrului culturii (aceste proiecte vor fi respinse de la finanţare).*

*Nu sunt eligibile proiectele începute, nefinalizate şi/sau finalizate din punct de vedere fizic.*

* + 1. Obiectivul propus pentru finanţare este inclus pe lista patrimoniului cultural mondial (Hotărârea Guvernului nr.493/2004 pentru aprobarea Metodologiei privind monitorizarea monumentelor istorice înscrise în Lista patrimoniului mondial, anexa A), lista patrimoniului cultural naţional sau lista patrimoniului cultural local din mediul urban (Ordinul ministrului aflat în vigoare la data depunerii cererii de finanţare privind clasarea ca obiectiv de patrimoniu/monument istoric emis de Ministerul Culturii)

Obiectivul de patrimoniu trebuie să facă parte din:

* Patrimoniu cultural mondial UNESCO;
* Patrimoniu cultural naţional;
* Patrimoniu cultural local din mediul urban.

Obiectivul de patrimoniu trebuie să fie înscris cu cod distinct în Lista monumentelor istorice; se vor finanţa doar monumente (înscrise cu „m”), ansambluri sau situri identificate în clar (cod LMI .01; cod LMI .02; cod LMI .03, etc), în caz contrar proiectul va fi respins la finanţare.

*Vor fi respinse la finanţare proiectele care vor propune restaurarea, consolidarea, protecţia sau conservarea* *unei părţi din monumentului istoric, ca urmare a compartimentării clădirii obiectiv de patrimoniu.*

Solicitantul trebuie să anexeze la cererea de finanţare Obligaţia privind folosinţa monumentului istoric, document întocmit în conformitate cu Ordinul nr.2684 din 18 iunie 2003 privind aprobarea Metodologiei de întocmire a Obligaţiei privind folosinţa monumentului istoric şi a conţinutului acesteia, emis de Ministerul Culturii şi Cultelor.

* + 1. Proiectul propus nu a mai beneficiat de finanţare publică în ultimii 5 ani înainte de data depunerii cererii de finanţare, pentru acelaşi tip de activităţi (restaurare, consolidare, protecţie sau conservare) realizate asupra aceluiaşi obiectiv de patrimoniu/ aceluiaşi segment de obiectiv de patrimoniu şi nu beneficiază de fonduri publice din alte surse de finanţare.

*Cerinţa de mai sus va face obiectul* ***Declaraţiei de eligibilitate (Model A 5.1)*** *din Ghidul specific care se va anexa la cererea de finanţare şi care va fi completată de solicitant / solicitant şi de fiecare dintre parteneri, dacă este cazul.*

*Momentul de la care se calculează cei 5 ani pentru respectarea criteriului de eligibilitate este recepţia finală a lucrărilor.*

* + 1. Perioada de implementare a activităților proiectului nu depășește 31 decembrie 2023

Perioada de implementare a activităților proiectului se referă atât la activitățile realizate înainte de depunerea cererii de finanțare, cât și la activitățile ce urmează a fi realizate după momentul contractării proiectului. Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități. În conformitate cu Hotărârea Guvernului nr. 399/ 2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, una dintre condițiile de eligibilitate a cheltuielilor se referă la angajarea și plata cheltuielilor în condiţiile legii între 1 ianuarie 2014 şi 31 decembrie 2023, cu respectarea perioadei de implementare stabilite prin contractul de finanţare.

* + 1. Obiectivul de patrimoniu va fi inclus total sau parţial în circuitul public

Pentru ca proiectul să fie considerat eligibil, obiectivul de patrimoniu restaurat/consolidat/protejat/conservat, după realizarea investiţiei, trebuie să fie redat publicului vizitator.

*Solicitantul / solicitantul şi fiecare dintre parteneri, dacă este cazul, va completa şi semna* ***Declaraţia de angajament (Model B 5.1)*** *din Ghidul specific şi o va anexa la Cererea de finanţare.*

Respectarea acestei condiţii va fi monitorizată pe durata de implementare a proiectului, dacă este cazul, precum și pe perioada de 5 ani de la data plății finale în cadrul proiectului.

* + 1. Valoarea maximă a proiectului

Valoarea maximă a proiectului privind conservarea și valorificarea durabilă a patrimoniului cultural este de 5 milioane euro şi în cazul obiectivelor de patrimoniu înscrise pe lista UNESCO, valoarea maximă a proiectului este de 10 milioane euro. În ceea ce priveşte valoarea minimă a proiectului, acesta este de 100.000 euro, indiferent de clasificarea monumentului istoric.

*Valoarea maximă a proiectului reprezintă valoarea totală a proiectului şi cuprinde suma cheltuielilor eligibile şi neeligibile inclusiv a TVA aferentă (TVA-ul este considerată cheltuială eligibilă în măsura în care solicitantul nu este înregistrat ca plătitor de TVA).*

* + 1. Proiectul respectă principiile privind dezvoltarea durabilă, egalitatea de şanse, gen și nediscriminarea

Solicitantul / solicitantul şi fiecare dintre parteneri, dacă este cazul, va completa şi semna ***Declaraţia de angajament (Model B 5.1)*** din Ghidul specific şi o va anexa la cererea de finanţare.

* + 1. Conformitatea proiectului cu Strategia de Dezvoltare Durabilă Integrată în Delta Dunării (2030)-numai pentru proiectele implementate în zona de Investiţie Teritorială Integrată Delta Dunării

Conformitatea proiectului cu Strategia de Dezvoltare Durabilă Integrată în Delta Dunării 2030, este analizată exclusiv de către Asociaţia pentru Dezvoltare Intercomunitară ITI Delta Dunării, care va elibera un aviz de conformitate a proiectului cu strategia mai sus menţionată.

Avizul de conformitate este un document ce trebuie depus de către solicitantul de finanţare, împreună cu cererea de finanţare.

În cazul în care Avizul de conformitate eliberat de ADI ITI DD nu este ataşat cererii de finanţare la depunerea acesteia, proiectul va fi respins.

Solicitanţii de finanţare vor solicita și depune din timp, la sediul ADI ITI DD, toate documentele necesare unei analize atente şi obiective a proiectului, efectuată exclusiv de către experţii ADI ITI DD în scopul obținerii „Avizului de conformitate cu SIDDDD”.

Autoritatea de Management pentru Programul Operaţional nu este implicată în analiza proiectului din punctul de vedere al conformităţii acestuia cu Strategia de Dezvoltare Durabilă Integrată în Delta Dunării (2030). Aplicantul poate contesta rezultatul acestei analizei adresându-se în acest scop exclusiv Asociaţiei pentru Dezvoltare Intercomunitară ITI Delta Dunării.

Strategia Integrată de Dezvoltare Durabilă a Deltei Dunării a fost aprobată prin HG nr. 602/2016.

## Eligibilitatea cheltuielilor

Baza legală pentru stabilirea eligibilității cheltuielilor:

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020,
* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului,
* Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006,
* Hotărârea Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020.

**Condiții cumulative de eligibilitate a cheltuielilor:**

1. să fie angajată de către beneficiar şi plătită de acesta în condiţiile legii între 1 ianuarie 2014 şi 31 decembrie 2023, cu respectarea perioadei de implementare stabilite prin contractul de finanţare;
2. să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate;
3. să fie în conformitate cu prevederile programului;
4. să fie în conformitate cu contractul de finanţare, încheiat între autoritatea de management sau organismul intermediar şi beneficiar;
5. să fie rezonabilă şi necesară realizării operaţiunii;
6. să respecte prevederile legislaţiei Uniunii Europene şi naţionale aplicabile;
7. să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013;
8. să nu fie contrară prevederilor dreptului aplicabil al Uniunii Europene sau legislației naționale care vizează aplicarea dreptului relevant al Uniunii, în privința eligibilității, regularității, gestiunii sau controlului operațiunilor și cheltuielilor.

**Categorii de cheltuieli eligibile în cadrul acestui apel de proiecte:**

1. Cheltuieli pentru amenajarea terenului
   1. Amenajarea terenului - Se includ cheltuielile efectuate la începutul lucrărilor pentru pregătirea terenului şi care constau în demolări, demontări, dezafectări, defrişări, evacuări materiale rezultate, devieri reţele de utilităţi, sistematizări pe verticală, drenaje, epuismente (exclusiv cele aferente realizării lucrărilor pentru investiţia de bază), devieri de cursuri de apă.
   2. Amenajări pentru protecţia mediului şi aducerea la starea iniţială - Se includ cheltuielile efectuate pentru lucrări şi acţiuni de protecţia mediului, inclusiv pentru refacerea cadrului natural după terminarea lucrărilor, precum plantare de copaci, reamenajare spaţii verzi.
2. Cheltuieli pentru asigurarea utilităţilor necesare obiectivului

Se includ cheltuielile aferente asigurării cu utilităţile necesare funcţionării obiectivului de investiţie, precum: alimentare cu apă, canalizare, alimentare cu gaze naturale, agent termic, energie electrică, telecomunicaţii, care se execută pe terenul ca aparţinând obiectivului de investiţie, precum şi cheltuielile aferente racordării la reţelele de utilităţi.

1. Cheltuieli pentru proiectare şi asistenţă tehnică

Cheltuielile pentru proiectare şi asistenţă tehnică sunt eligibile cumulat, în limita a 10% din valoarea cheltuielilor eligibile finanţate în cadrul Capitolului 4. „Cheltuieli pentru investitia de baza” şi detaliate dupa cum urmeaza:

* 1. Studii de teren - Se includ cheltuielile pentru studii de cercetare arheologică, geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care este amplasat obiectivul de investiţie.
  2. Obţinere avize, acorduri, autorizaţii - se includ cheltuielile pentru:
     1. obţinerea/prelungirea valabilităţii certificatului de urbanism;
     2. obţinerea/prelungirea valabilităţii autorizaţiei de construire/desfiinţare;
     3. obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie etc.;
     4. întocmirea documentaţiei, obţinerea numărului cadastral provizoriu şi înregistrarea terenului în cartea funciară;
     5. obţinerea acordului de mediu;
     6. obţinerea avizului P.S.I.;
     7. alte avize, acorduri şi autorizaţii.
  3. Proiectare şi inginerie - Se includ cheltuielile pentru elaborarea tuturor fazelor de proiectare (studiu de fezabilitate, documentaţie de avizare a lucrărilor de investiţii, proiect tehnic şi detalii de execuţie), pentru plata verificării tehnice a proiectării şi pentru plata elaborării certificatului de performanţă energetică a clădirii, precum şi pentru elaborarea documentaţiilor necesare obţinerii acordurilor, avizelor şi autorizaţiilor aferente obiectivului de investiţie (documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/expertize de amplasament, expertiză tehnică, etc.)
  4. Consultanţă - se includ cheltuielile efectuate, după caz, pentru:
     1. plata serviciilor de consultanţă la elaborarea cererii de finantare si a tuturor studiilor necesare intocmirii acesteia;
     2. plata serviciilor de consultanţă în domeniul managementului proiectului
     3. serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică, dacă este cazul
  5. Asistenţă tehnică - se includ cheltuielile efectuate, după caz, pentru:
     1. asistenţă tehnică din partea proiectantului pe perioada de execuţie a lucrărilor (în cazul în care aceasta nu intră în tarifarea proiectului);
     2. plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii.

1. Cheltuieli pentru investiţia de bază
   1. Se cuprind cheltuielile aferente execuţiei tuturor obiectelor cuprinse în obiectivul de investiţie aferent obiectivului de patrimoniu:
      * Cheltuieli pentru restaurarea, consolidarea, protecţia şi conservarea obiectivului de patrimoniu;
      * Cheltuieli pentru restaurarea, protecţia, conservarea şi realizarea picturilor interioare, frescelor, picturilor murale exterioare, stucaturilor;
      * Cheltuieli pentru restaurarea şi remodelarea plasticii faţadelor;
      * Cheltuieli pentru utilităţile generale obiectivului de patrimoniu (alimentare cu apă, canalizare, alimentare cu gaze naturale, agent termic, energie electrică, ventilare, climatizare, PSI, siguranţă la foc, antiefracţie, telecomunicaţii şi alte tipuri de instalaţii impuse de destinaţia obiectivului de patrimoniu).

Cheltuielile se desfăşoară pe obiecte de construcţie, iar delimitarea obiectelor se face de către proiectant.

* 1. Dotări (se includ utilaje, echipamente tehnologice şi funcţionale cu şi făra montaj, dotări) aferente obiectivului de patrimoniu. Se cuprind cheltuielile pentru:
     + Dotări interioare (instalaţii, echipamente şi dotări pentru asigurarea condiţiilor de climatizare, siguranţă la foc, antiefracţie);
     + Dotări pentru expunerea şi protecţia patrimoniului cultural mobil şi imobil;
     + Achiziţionarea utilajelor şi echipamentelor tehnologice, precum şi a celor incluse în instalaţiile funcţionale, inclusiv cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora;
     + Achiziţionarea utilajelor şi echipamentelor care nu necesită montaj, precum şi a echipamentelor şi a echipamentelor de transport tehnologic;
     + Dotările care, conform legii, intră în categoria mijloacelor fixe, sunt necesare implementarii proiectului şi respectă prevederile contractului de finanţare.

**Nu sunt eligibile cheltuielile pentru dotări care, conform legii, intră în categoria obiectelor de inventar.**

* 1. Construcţii, instalaţii şi dotări aferente investiţieii conexe investiţiei de bază

In cadrul proiectului, proiectantul poate delimita un obiect conex obiectivului de patrimoniu cuprinzând lucrări şi dotări pentru: iluminat arhitectural interior şi exterior, împrejmuire, parcare, amenajare peisagistică, construcţie/reabilitare clădiri conexe, alei/cale de acces care se execută pe terenul obiectivului de investiţie. Cheltuielile aferente obiectului conex obiectivului de patrimoniu sunt eligibile în limita a 10% din valoarea eligibilă a cheltuielilor aferente Cap. 1, Cap. 2, Cap. 4, punctul 4.1, punctul 4.2 şi Cap. 5, punctul 5.1.1.

Observație: Imobilul sau terenul vizat de investiţia propusă prin proiect, identificat la nivel de nr. topo /nr.cadastral, trebuie să fie un teritoriu compact/parcele limitrofe.

Cheltuielile aferente fiecărui obiect de construcţie sunt estimate prin devizul pe obiect.

1. Alte cheltuieli
   1. Organizare de şantier

**5.1.1.** Lucrări de construcţii şi instalaţii aferente organizării de şantier

Se cuprind cheltuielile aferente construirii provizorii,  amenajării la construcţii existente pentru vestiare/barăci/spaţii de lucru pentru personalul din șantier, grupuri sanitare, rampe de spălare auto, depozite pentru materiale, fundaţii pentru macarale, platfome tehnologice, reţele electrice de iluminat şi forţă, căi de acces, branşamente/racorduri la utilităţi, împrejmuiri,  panouri de prezentare, pichete de incendiu. Se includ, de asemenea, cheltuielile de desfiinţare de şantier, inclusiv cheltuielile necesare readucerii terenurilor ocupate la starea lor iniţială la terminarea execuţiei lucrărilor.

**5.1.2.** Cheltuieli conexe organizării de şantier

Se cuprind cheltuielile pentru: obţinerea autorizaţiei de construire/desfiinţare aferente lucrărilor de organizare de şantier, taxe de amplasament, închirieri semne de circulaţie, inchirieri de vestiare/barăci,/containere/ grupuri sanitare, contractele de asistenţă cu poliţia rutieră, contract temporar cu furnizorul de energie electrică, cu unităţi de salubrizare, taxe depozit ecologic, costul energiei electrice şi al apei consumate în incinta organizării de şantier pe durata de execuţie a lucrărilor, paza şantierului, chirii pentru ocuparea temporară a domeniului public.

* 1. Comisioane, cote si taxe

Se cuprind, după caz: cota aferentă Inspectoratului de Stat în Construcţii pentru controlul calităţii lucrărilor de construcţii, cota pentru controlul statului în amenajarea teritoriului, urbanism şi pentru autorizarea lucrărilor de construcţii, cota aferentă Casei Sociale a Constructorilor, taxe pentru acorduri, avize şi autorizaţia de construire/desfiinţare.

* 1. Cheltuieli diverse şi neprevăzute - Se consideră eligibile dacă sunt detaliate corespunzător prin documente justificative şi doar în limita a 10% din valoarea eligibilă a cheltuielilor eligibile cuprinse la Capitolul 1, Capitolul 2 şi Capitolul 4.

Cheltuielile diverse şi neprevăzute vor fi folosite în conformitate cu legislaţia în domeniul achiziţiilor publice ce face referire la modificările contractuale apărute în timpul execuţiei.

1. Cheltuieli de informare și publicitate
   1. Cheltuieli cu activitățile obligatorii de informare și publicitate

Cheltuielile de publicitate şi informare, activităţi obligatorii în conformitate cu Manualul de identitate vizuala sunt eligibile în limita maxima de 10.000 lei (inclusiv TVA).

* 1. Cheltuieli de promovare a obiectivului de patrimoniu

Se includ cheltuielile pentru activităţi de marketing şi promovare turistică a obiectivului de patrimoniu, inclusiv de informare publică cu privire a intenţia de a implementa proiectul, care sunt eligibile în limita maximă de 10.000 lei (inclusiv TVA).

* 1. Cheltuieli pentru digitizarea obiectivului de patrimoniu

Se includ cheltuielile pentru digitizarea obiectivului de patrimoniu care sunt eligibile în limita maximă de 67.500 lei (inclusiv TVA).

1. Cheltuielile cu activitatea de audit financiar extern - Sunt eligibile în limita maximă a 5.000 lei (inclusiv TVA) trimestrial (aferente activităţilor ce pot fi auditate în trimestrul respectiv).

In cazul în care, beneficiarii optează pentru încheierea unor contracte de audit, rapoartele de audit confirmă ca cheltuielile cuprinse în cererile de rambursare au fost verificate şi sunt:

* sunt necesare pentru realizarea proiectului
* sunt prevăzute în contractul încheiat cu beneficiarul proiectului
* sunt în conformitate cu principiile unui management financiar sănătos, respectiv utilizarea eficientă a fondurilor, şi un raport optim cost/beneficiu (rezonabilitatea preturilor conform prevederilor OUG 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente, cu modificarile şi completarile ulterioare)
* sunt efectuate şi plătite de beneficiar sau partenerii săi
* cheltuielile au fost plătite pe parcursul perioadei de eligibile
* sunt înregistrate în contabilitatea beneficiarului/ partenerului având la bază documente justificative, să fie identificabile şi verificabile, să fie dovedite prin documente originale. Documentele originale trebuie să aibă înscris codul proiectului şi menţiunea «Proiect finanţat din POR». Beneficiarul va aplica menţiunea «Conform cu originalul» pe copiile documentelor suport/justificative ce însoţesc cererea de rambursare
* pentru operațiunile specifice proiectului este se utilizează conturi analitice distincte. La constituirea analiticului se va utiliza, pe lângă simbolurile obligatorii conform Normelor privind organizarea contabilitatii în funcţie de tipul beneficiarului şi codul SMIS al proiectului
* cheltuielile decontate sunt in conformitate cu propunerile tehnice si financiare ofertate (se verifica preturile unitare si cantitatile decontate)
* beneficiarii vor derula fondurile aferente pre-finanţării proiectelor prin conturi separate deschise special pentru proiect.
* beneficiarii care efectuează plăţi în valută în cadrul proiectului solicită la rambursare contravaloarea în lei a acestora la cursul Băncii Naţionale a României din data întocmirii documentelor de plată în valută;

Atunci când același beneficiar desfășoară mai multe proiecte în același timp sau un proiect primește finanțare sub diferite forme de sprijin sau din diferite fonduri, auditorii verifică potențiala dublă finanțare a unei cheltuieli.

Limitele procentuale prevăzute pentru anumite categorii de cheltuieli se aplică la valoarea cheltuielilor incluse în bugetul proiectului la data semnarii contractului de finantare.

In sensul prezentului ghid pot fi eligibile acele cheltuieli care sunt impuse de respectarea normativelor tehnice, de concluziile expertizei tehnice structurale şi/sau pentru buna funcţionare a obiectivului de patrimoniu. Aceste cheltuieli trebuie să fie încadrate corespunzător în bugetul proiectului.

Taxa pe valoarea adăugată nedeductibilă aferentă cheltuielilor eligibile este eligibilă.

**Categoriile și sub-categoriile de cheltuieli eligibile aplicabile în cadrul acestui apel de proiecte depus în MySMIS sunt:**

|  |  |
| --- | --- |
| **Categorie** | **Subcategorie** |
| 7 - cheltuieli cu auditul achiziționat de beneficiar pentru proiect | 15 - cheltuieli cu auditul achiziționat de beneficiar pentru proiect |
| 8 - cheltuieli de informare, comunicare și publicitate | 17 - cheltuieli de informare și publicitate pentru proiect, care rezultă din obligațiile beneficiarului  20 - cheltuieli pentrui digitizarea obiectivului de patrimoniu |
| 12 - cheltuieli pentru obținerea și amenajarea terenului | 38 - cheltuieli pentru amenajarea terenului |
| 34 - cheltuieli achiziție teren |
| 13 - cheltuieli pentru asigurarea utilităţilor necesare obiectivului | 40 - cheltuieli pentru asigurarea utilităţilor necesare obiectivului |
| 14 - cheltuieli pentru proiectare și asistență tehnică | 42 - studii de teren |
| 43 - cheltuieli pentru obținere avize, acorduri, autorizații |
| 44 - proiectare și inginerie |
| 45 - cheltuieli pentru consultanță |
| 46 - cheltuieli pentru asistență tehnică |
| 15 - cheltuieli pentru investiția de bază | 53 - cheltuieli pentru construcții și instalații |
| 54 - cheltuieli cu dotările (utilaje,echipamente cu și fără montaj, dotări) |
| 56 - cheltuieli conexe investitiei de baza |
| 16 - cheltuieli cu organizarea de șantier | 57 - cheltuieli pentru lucrări de construcții și instalații aferente organizării de șantier |
| 58 - cheltuieli conexe organizării de șantier |
| 17- cheltuieli pentru comisioane, cote, taxe | 59- cheltuieli pentru comisioane, cote, taxe |
| 18 - cheltuieli diverse și neprevăzute | 60 - cheltuieli diverse și neprevăzute |

**Cheltuielile neeligibile în cadrul acestui apel de proiecte:**

* + - * 1. cheltuielile prevăzute la art. 13 din HG nr. 399/2015 privind regulile de eligibilitate a cheltuielilor efectuate în cadrul operatiunilor finantate prin FEDR, FSE, FC 2014-2020
        2. cheltuielile privind costurile de functionare si intretinere a obiectivelor finanțate prin proiect
        3. cheltuielile privind costuri administrative
        4. cheltuielile de personal
        5. cheltuieli financiare, respectiv prime de asigurare, taxe, comisioane, rata și dobânzi aferente creditelor
        6. contributia in natura
        7. amortizarea
        8. cheltuielile cu leasingul prevăzute la art. 9 din HG nr. 399/2015
        9. cheltuielile cu achiziţionarea autovehiculelor si a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG 2139/2004
        10. dotările de natura obiectelor de inventar
        11. achiziţia de terenuri
        12. achiziţionarea de obiecte de epocă (arme, tunuri, costume, etc) sau restaurarea acestora

Solicitantul va dovedi prin cererea de finanţare, capacitate financiară de a asigura contribuţia proprie la valoarea cheltuielilor eligibile, cheltuielilor neeligibile şi conexe ale proiectului în condiţiile rambursării/decontării ulterioare a cheltuielilor din instrumente structurale.

Solicitantul va anexa la formularul cererii de finanţare***: Declaraţia de angajament (Modelul B 5.1)*** din Ghidul specific.

*În etapa de contractare solicitantul va transmite Hotărârea de aprobare a proiectului în conformitate cu ultima formă a bugetului proiectului, inclusiv a cheltuielilor neeligibile şi conexe aferente proiectului.*

Solicitantul trebuie să aibă în vedere faptul că eligibilitatea unei activităţi nu este echivalentă cu eligibilitatea cheltuielilor efectuate pentru realizarea acelei activităţi.

# Criterii de evaluare tehnică și financiară

Aspectele generale ale procesului de evaluare tehnică şi financiară – criterii, procesul general, clarificări, vizita la fața locului sunt menţionate în Ghidul general, secţiunile 6.3 şi 8.2.

Proiectele care au locul de implementare în zona ITI DD urmează aceeaşi procedură ca cele cu locul de implementare în restul regiunilor.

Modalitatea de punctare a criteriilor de evaluare tehnică și financiară este detalitată în cadrul grilei de evaluare tehnică și financiară - a se vedea ***Anexa 3 - Grila de verificare tehnică şi financiară, respectiv Anexa 3 ITI - Grila de verificare tehnică şi financiară ITI***, la prezentul Ghid specific.

Criteriile de evaluare se referă la:

* Contribuția proiectului la dezvoltarea locală, impactul economic preconizat, respectiv rolul obiectivului de patrimoniu în dezvoltarea economică a arealului în care este localizat, precum şi concordanţa cu documentele strategice
* Contribuţia proiectului la realizarea obiectivului specific al priorităţii de investiţii 5.1/POR
* Concentrare strategică a investiţiilor (pentru apelul dedicat ITI DD, acest criteriu NU se aplică)
* Calitatea, maturitatea şi sustenabilitatea proiectului
* Respectarea principiilor privind dezvoltarea durabilă, egalitatea de gen și nediscriminarea
* Complementaritatea cu alte investiții realizate din alte axe prioritare ale POR precum şi din alte surse de finanțare

Solicitantul va oferi informaţii relevante despre proiect în formatul cererii de finanţare şi în celelalte documente suport (de exemplu Planul de marketing)

1. Verificarea conformității și calității documentaţiei tehnice

În vederea verificării documentației tehnico-economice depuse ca și anexă la formularul cererii de finanțare evaluatorii vor utiliza 2 grile:

1. Grila de evaluare tehnică și financiară (Anexa 3);

2. Grila de verificare a conformităţii DALI intervenții asupra monumentelor istorice (Anexa 4)

3. Grila de verificare a conformităţii PT intervenții asupra monumentelor istorice (Anexa 5), în situaţia în care solicitantul depune şi proiectul tehnic.

1. Completarea Grilei de evaluare tehnică și financiară;

În cadrul grilei de evaluare tehnică și financiară sunt incluse criterii fundamentale referitoare la documentația tehnico-economică:

• Calitatea documentaţiei tehnico-economice

• Maturitatea proiectului.

Evaluatorii independenți vor evalua documentaţia şi vor justifica detaliat acordarea punctajelor pentru cele 2 criterii.

2. Completarea Grilei de verificare a a conformităţii DALI intervenții asupra monumentelor istorice

Evaluatorii independenți vor analiza conformitatea documentaţiei tehnice bifând în mod corespunzător în grilă.

Se va utiliza grila relevantă în funcție de data la care a fost elaborată documentația documentația tehnico-economică, în conformitate cu HG nr.28/2008 sau HG 907/2016 sau HG 907/2016 pentru SF obiect mixt, după caz.

**Proiectul va fi respins în cazul bifării cu NU la oricare din punctele 9, 15.1 şi 21** în situația în care documentația tehnică a fost elabotată în conformitate cu HG nr.28/2008.

**Proiectul va fi respins în cazul bifării cu NU la oricare din punctele I: 3,10,11,12 şi II: 4,5,9** în situația în care documentația tehnică a fost elabotată în conformitate cu HG nr. 907/2016.

**Proiectul va fi respins în cazul bifării cu NU la oricare din punctele I: 3,10,11,12 şi II: 4,5,8** în situația în care documentația tehnică a fost elabotată în conformitate cu HG nr. 907/2016 pentru SF obiect mixt.

În cazul bifării cu NU la oricare dintre celelalte criterii proiectul nu se va respinge, se vor cere clarificări și se vor formula recomandări de îmbunătățire a documentației tehnico-economice. Proiectul se va puncta în baza documentației tehnico-economice anexată la depunerea cererii de finanțare.

3. Completarea Grilei de verificare a a conformităţii PT intervenții asupra monumentelor istorice

Evaluatorii independenți vor analiza conformitatea proiectului tehnic bifând în mod corespunzător în grilă.

**Proiectul va fi respins în cazul bifării cu NU la oricare din punctele 8, 36 şi 37** în situația în care documentația tehnică a fost elabotată în conformitate cu HG nr.28/2008.

**Proiectul va fi respins în cazul bifării cu NU la oricare din punctele II: 1,2,6,10** în situația în care documentația tehnică a fost elabotată în conformitate cu HG nr. 907/2016.

În cazul bifării cu NU la oricare dintre celelalte criterii proiectul nu se va respinge, se vor cere clarificări și se vor formula recomandări de îmbunătățire a proiectului tehnic. Proiectul se va puncta în baza proiectului tehnic anexat la depunerea cererii de finanțare.

II. In ceea ce priveşte bugetul proiectului evaluatorii independeţi vor verifica dacă:

- Bugetul este complet şi corelat cu activitățile prevăzute, resursele alocate/estimate

- Bugetul este calculat cu 2 zecimale

- Cheltuielile au fost corect încadrate în categoria celor eligibile sau neeligibile, iar pragurile pentru anumite cheltuieli au fost respectate conform Ghidului specific

- Bugetul este corelat cu devizul general

- Se va verifica şi rezonabilitatea costurilor având în vedere OUG 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente, cu modificarile şi completarile ulterioare

1. In ceea ce priveşte sustenabilitatea proiectului evaluatorii independenţi vor verifica datele introduse de solicitant în Machetele financiare 5.1 (conform model pentru diferite tipuri de solicitanţi), inclusiv model de calcul proiecte generatoare de venit – metoda „funding gap” document anexat la Ghidul specific.

In situaţia în care fluxul de numerar total cumulat înregistrează valori negative în cel puţin un an proiectul este respins la finanţare.

Pot intra în etapa de precontractare proiectele declarate conforme și eligibile, care în urma evaluării tehnice și financiare au obținut un punctaj de minim **51 de puncte**.

# Completarea cererii de finanțare

Cererea de finanțare este compusă din:

- **Formularul cererii de finanțare**, ale cărui secțiuni se completează exclusiv în aplicația

electronică MySMIS.

Anexa 1 : ”Instrucțiune de completare a funcțiilor din cererea de finanțare” prezintă aceste secțiuni și include instrucțiuni, recomandări și clarificări privind modul de completare. Aceste detalii sunt disponibile inclusiv în cadrul aplicației MySMIS, la completarea fiecărei secțiuni în parte . Formularul cererii de finanțare se va transmite conform secțiunii Transmitere proiect din Anexa 1 ” Instrucțiune de completare a funcțiilor din cererea de finanțare ”

În cazul în care, cererea de finanțare generată în format PDF , nu va fi transmisă purtând semnătura electronica a reprezentantului legal/ persoanei împuternicite , cererea de finanțare va fi respinsă.

- **Anexele** la formularul cererii de finanțare.

În cadrul prezentelor apeluri de proiecte, cererile de finanțare și anexele obligatorii la depunere se vor transmite exclusiv prin aplicația electronică MySMIS, disponibilă la adresa web http://www.fonduri-ue.ro/mysmis, doar în intervalul menționat la secțiunea 2.2 Depunerea proiectelor, de mai sus.

**Toate documentele anexate la cererea de finanțare vor fi încărcate în MySMIS, în format PDF și semnate electronic[[1]](#footnote-1).**

Anexele vor fi încărcate în totalitate la o singură secțiune din cererea de finanțare, la secțiunea „Solicitant„.

**Anexa 1-**Instrucțiune de completare a funcțiilor din cererea de finanțare și următoarele anexe:

* Declaraţia de eligibilitate (Model A 5.1) - este obligatorie respectarea modelului
* Declaraţia de angajament (Model B 5.1) - este obligatorie respectarea modelului
* Notă privind încadrarea în standardele de cost ( Model C 5.1)
* Plan de marketing (Model D 5.1)
* Acordul de parteneriat, model orientativ în Ghidul general – dacă este cazul
* Declaraţie privind realizarea de modificări pe parcursul procesului de evaluare (Model E)
* Lista de echipamente și/sau lucrări și/sau servicii cu încadrarea acestora pe secțiunea de cheltuieli eligibile /neeligibile (Model F)
* Declaraţie privind neductibilitatea TVA (Model G) - este obligatorie respectarea modelului
* Tabel centralizator numere cadastrale şi obiective de investiţie (Model H)
* Model orientativ de hotărâre de aprobare a proiectului (Model I)
* Anexa „Analiza şi previziunea financiară - Machete financiare 5.1” (conform model pentru diferite tipuri de solicitanţi), inclusiv model de calcul proiecte generatoare de venit – metoda „funding gap”

Pentru toate proiectele depuse în cadrul acestor apeluri de proiecte sunt solicitate documente obligatorii privind solicitantul şi proiectul.

Momentele solicitării acestora sunt:

6.1 la data depunerii cererii de finanțare

6.2 la etapa de contractare

Un document obligatoriu solicitat la depunerea cererii de finanțare nu poate fi depus ulterior chiar dacă acesta exista/a fost emis înainte de data depunerii cererii de finanţare. Nedepunerea unui document obligatoriu la data depunerii cererii de finanțare conduce la respingerea proiectului.

## Anexe obligatorii la data depunerii cererii de finanțare

1. **Mandatul special/ împuternicire specială pentru semnarea anumitor secțiuni din cererea de finanțare (dacă este cazul), conform legii**

In cazul în care Cererea de finanţare nu este semnată de reprezentantul legal al solicitantului, ci de o persoană împuternicită în acest sens, actul de împuternicire reprezintă orice document administrativ emis de reprezentantul legal in acest sens, cu respectarea prevederilor legale (exemple orientative: ordin, decizie, hotărâre etc).

*Pentru declarațiile solicitate în nume personal ale reprezentantului legal, alte declarații în nume personal care angajează organizatia în relația cu terții precum şi pentru certificarea aplicaţiei nu se acceptă însușirea și semnarea acestora de către o altă persoană împuternicită. Nerespectarea acestei prevederi va conduce la respingerea cererii de finanțare.*

1. **Documentele statutare ale solicitantului şi ale fiecărui partener, unde este cazul** 
   * pentru unităţi administrativ teritoriale se va anexa hotărârea judecătorească de validare a mandatului primarului / hotărârea consiliului judeţean privind alegerea preşedintelui
   * pentru autorităţi ale administraţiei publice centrale se va anexa ordin/decret privind numirea reprezentantului legal
   * pentru unităţi de cult: a) statutul sau codul canonic ***şi***

b) actul de înfiinţare a unităţii de cult sau adeverinţă de funcţionare ***şi***

c) documentul de numire sau documentul de constatare a alegerii reprezentantului legal

toate documentele conform reglementărilor specifice fiecărui cult recunoscut în România

* + pentru ONG-uri (persoane juridice de drept privat fără scop patrimonial): actul constitutiv actualizat, statutul, certificatul de înscriere în Registrul asociaţiilor şi fundaţiilor respectiv Hotărârea judecătorească de înfiinţare

1. **Acordul privind implementarea în parteneriat a proiectului**

In situaţia în care proiectul se implementează în parteneriat, se va anexa în mod obligatoriu Acordul privind implementarea proiectului în parteneriat (model orientativ anexă la Ghidul general), încheiat între actorii respectivi.

1. **Documente privind identificarea reprezentantului legal al solicitantului și partenerilor (dacă este cazul)**

Pentru reprezentantul legal al solicitantului se va anexa în mod obligatoriu la cererea de finanțare o copie după un act de identitate. Aceeași observație se aplică și partenerilor în cazul în care proiectul este implementat în parteneriat.

1. **Declaraţia de eligibilitate**

Conform **Model A 5.1** anexă la prezentul Ghidul specific - Declaraţie de eligibilitate.

In cazul parteneriatelor, această Declaraţie de eligibilitate se va semna de lider și de fiecare dintre parteneri.

Aceasta va fi semnată, în mod obligatoriu, numai de către reprezentantul legal al solicitantului şi al partenerilor, dacă este cazul.

1. **Declarație privind eligibilitatea TVA**

Conform **Model G ,** anexă la prezentul Ghidul specific

In cazul parteneriatelor, această Declaraţie privind neductibilitatea se va semna de lider și de fiecare dintre parteneri.

1. **Documentele care atestă faptul că obiectivul de patrimoniu asupra căruia se realizează investiţia este în proprietatea/ administrarea/concesiunea solicitantului şi/sau a partenerului, unde este cazul. In situaţia în care investiţia se realizează şi asupra terenului este necesar să fie ataşate şi documentele care atestă că solicitantul şi/sau partenerul au în proprietate/concesiune terenul**
   * Unităţi administrativ teritoriale sau Autorităţi ale administraţiei publice centrale

* În calitate de proprietar: Documente cadastrale şi înregistrarea terenurilor în registre (Extras de Carte funciară / intabulare)
* În calitate de administrator asupra bunurilor aparţinând domeniului public al statului sau al unităţii administrativ teritoriale: HG, HCJ, HCL sau alt document legal prin care se demonstrează că solicitantul este administrator al imobilului obiect al proiectului, care acoperă o perioadă corespunzătoare celei menţionate la secţiunea 4.1.3 şi Extrasul de Carte funciară / intabulare
  + Unităţi de cult, persoane juridice de drept privat fără scop patrimonial
* In calitate de proprietar: Documente cadastrale şi înregistrarea terenurilor în registre (Extras de Carte funciară / intabulare)
* În calitate de concesionar: Contract de concesiune, care acoperă o perioadă corespunzătoare celei menţionate la secţiunea 4.1.3 şi care oferă dreptul titularului de a executa lucrări de construcţii şi Extrasul de Carte funciară /intabulare

Se vor avea în vedere următoarele:

* Documente cadastrale şi înregistrarea imobilelor în registre (Extras de Carte funciară din care să rezulte intabularea), emis cu maxim 30 de zile calendaristice înainte de data depunerii proiectului.

Nu se acceptă documente cadastrale şi înregistrarea imobilelor în registre care conţin înscriere provizorie. Prin derogare de la prevederile Ghidului general (cu modificările şi completările ulterioare) subsecţiunea 7.4.1 şi 7.4.2 în cadrul prezentului apel de proiecte nu se acceptă înscrierea provizorie a dreptului de proprietate la data depunerii cererii de finanţare. Aceeaşi observaţie este valabilă şi pentru celelalte drepturi reale pe care solicitantul/partenerii trebuie să le demonstreze conform prezentului ghid.

Aceste documente vor fi însoțite de un tabel centralizator asupra nr. cadastrale, obiectivele de investiție asupra cărora se realizează în cadrul acestora, precum și suprafețele aferente – **Model H**, anexă la prezentul Ghid specific în situaţia în care investiţia propusă în proiect cuprinde mai multe nr.cadastrale;

* + Plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale;

In situaţia în care solicitantul a realizat o actualizare doar a documentaţiei economice şi a indicatorilor tehnico-economici se va avea în vedere ca aceasta să cuprindă informaţii actualizate şi cu privire la documentele care atestă faptul că obiectivul de patrimoniu asupra căruia se realizează investiţia este în proprietatea/ administrarea/concesiunea solicitantului şi/sau a partenerului, unde este cazul. In situaţia în care investiţia se realizează şi asupra terenului - copie conformă cu originalul după documentele care atestă că solicitantul şi/sau partenerul au în proprietate/concesiune terenul.

1. **Documentaţia tehnico-economică, respectiv DALI sau DALI şi PT, dacă este cazul**

În funcţie de tipul de investiţie documentele ce se vor anexa la cererea de finanţare pot fi diferite.

Dacă prin proiect se vor realiza şi investiţii pentru clădiri conexe noi aferente obiectivului de patrimoniu, pentru acestea se va întocmi o documentaţie tehnico-economică care să cuprindă atât elemente specifice din DALI cât şi elemente specifice din SF (conform Ordinului nr.276/2009 pentru modificarea şi completarea Instrucţiunilor de aplicare a unor prevederi din HG 28/2008 sau HG 907/2016 [[2]](#footnote-2), după caz ).

Pentru proiectele care propun realizarea de lucrări de construcție, la cererea de finanțare se va anexa documentația tehnico-economică, în conformitate cu HG nr.28/2008 sau HG 907/2016 [[3]](#footnote-3), după caz, privind aprobarea conținutului cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru proiecte de investiții și lucrări de intervenții.

Documentaţia tehnico-economică se depune doar în format electronic, PDF, scanată.

Planșele sunt depuse:

* fie scanate, în format PDF, după ce au fost semnate de reprezentantul legal al solicitantului/persoana împuternicită ca fiind ”conforme cu originalul” și conținând un cartuș semnat conform prevederilor legale,
* fie convertite din formatele specifice în format PDF, însoțite de declarația pe proprie răspundere a reprezentantului legal al solicitantului/persoanei împuternicite, scanată în format PDF, după ce a fost semnată olograf de acesta și vizată de proiectant, cu privire la conformitatea acestora cu formatul original.

Notă: Documentaţia tehnico-economică nu trebuie să fi fost elaborată/revizuită/completată/actualizată cu mai mult de 2 ani de la momentul depunerii cererii de finanţare. Devizul general nu a fost actualizat cu mai mult de 12 luni înainte de data depunerii cererii de finanţare.

**Pentru finanțarea proiectelor de investiții în infrastructură în cadrul POR 2014-2020 este suficientă depunerea documentației de avizare a lucrărilor de intervenție (DALI)**.

Cu toate acestea, fiind vorba de un context competițional al proiectelor, pentru dovedirea maturității pregătirii proiectului se pot anexa inclusiv documente care să ateste un grad înaintat de pregătire a proiectului. Aceste documente pot fi legate de existenţa lansării procedurii EIA (scrisoarea solicitantului înregistrată la Direcţia Judeţeană/Regională de Protecţia Mediului), a proiectului tehnic, de Autorizația de construire. Proiectele în această situaţie vor obţine punctaj suplimentar în ceea ce priveşte maturitatea proiectului.

În situația în care solicitantul va depune proiectul tehnic acesta va fi însoțit de Devizul general actualizat întocmit conform HG28/2008 sau HG 907/2016, după caz, urmând ca evaluarea tehnică și financiară să se realizeze în baza acestuia. Pentru a fi luate în considerare aceste documente trebuie să fie întocmite corect, să fie corelate complet cu documentele anexate cererii de finantare şi să fie emise în conformitate cu legislaţia în vigoare.

1. **Hotărârea de aprobare a indicatorilor tehnico-economici**

Hotărârea de aprobare a indicatorilor tehnico-economici semnată de către persoana care are dreptul conform actelor de constituire să reprezinte organizaţia şi să semneze în numele acesteia.

Această hotărâre va include în anexă Descrierea investiţiei din DALI, întocmită conform HG nr.28/2008 sau HG 907/2016[[4]](#footnote-4), după caz, privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii. În cazul în care la cererea de finanțare se anexează o documentatie tehnico-economică actualizată, hotărârea anterior menționată va fi anexată pentru documentaţia actualizată (iar dacă se menţionează doar modificarea unei hotărâri anterioare, atunci se va anexa şi documentul iniţial care a fost modificat).

În cazul în care la cererea de finanțare se anexează inclusiv proiectul tehnic (PT), hotărârea anterior menționată va fi prezentată în versiunea actualizată pentru faza PT sau cu modificările și completările intervenite la faza PT.

* Pentru unităţile administrativ-teritoriale se vor anexa documente relevante conform prevederilor art. 44 alin. (1) din Legea 273/2006 privind finanțele publice locale, cu modificările şi completările ulterioare
* Pentru autorităţi ale administraţiei publice centrale se vor anexa documente relevante conform prevederilor art.42 din Legea nr.500/2002 privind finanţele publice, cu completările şi modificările ulterioare
* Pentru unităţi de cult : Hotărârea organelor de conducere
* Pentru ONG-uri: Hotărârea Adunării Generale a Asociaţilor / Consiliului Director

1. **Devizul general pentru proiectele de lucrări în conformitate cu legislația în vigoare – a se vedea structura devizului general din cadrul HG nr.28/2008 sau HG 907/2016 după caz[[5]](#footnote-5), privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii**

În cazul în care, în cadrul proiectului, există atât lucrări eligibile, cât și lucrări neeligibile, inclusiv lucrări aferente spaţiilor/clădirilor conexe acestea se vor detalia separat în cadrul bugetului pe baza devizului general. Se vor realiza devize pe obiecte (obiectiv de patrimoniu şi spaţii/clădiri conexe).

Se va anexa o Lista de lucrări și/sau servicii și/sau echipamente, pe categorii de lucrări cu încadrarea acestora în secțiunea cheltuielilor eligibile/neeligibile (conform **Modelului F** anexă la prezentul Ghid specific) şi o listă de dotări, dacă este cazul, evidenţiindu-se cele două tipuri de cheltuieli (eligibile/neeligibile), informaţiile fiind corelate cu bugetul proiectului.

În cazul în care la cererea de finanțare se anexează inclusiv proiectul tehnic (PT), devizul va fi actualizat cu acesta din urmă, iar bugetul cererii de finanțare va fi corelat în acest sens.

Fundamentarea rezonabilității costurilor

Încadrarea în standarde de cost - Preţurile unitare de referinţă ale lucrărilor /activităţilor prevăzute propuse prin proiect se încadreaza în standardele de cost aferente, conform legislatiei naționale in vigoare. Pentru echipamentele și/sau lucrările pentru care nu există standard de cost se vor prezenta documente justificative care au stat la baza stabilirii costului aferent (minim trei oferte de preț echipamente, liste de cantități și prețuri unitare provenite din surse verificabile și obiective etc.). În acest sens, se va atașa la documentația tehnico-economică o notă asumată de proiectant din care să reiasă încadrarea în standardele de cost şi /sau documente justificative pentru costuri; se recomandă utilizarea **Modelului C 5.1 - Notă privind încadrarea în standardele de cost, anexă la prezentul Ghidul specific**

In sensul prezentului ghid se acceptă pentru faza DALI documentaţia economică întocmită prin estimarea costurilor pe răspunderea proiectantului şi rularea devizelor în programe specifice şi indicatoare de norme de deviz adaptate.

Pentru echipamentele/dotările prevăzute în proiect se vor prezenta documente justificative care au stat la baza stabilirii costului aferent – oferte de preţ.

Documentele justificative se anexează, în format PDF, în aceleaşi condiţii de depunere ca şi documentaţia tehnică.

Responsabilitatea costurilor este a proiectantului, acesta putând menţiona/anexa documentele care au stat la baza fixarii preţurilor unitare din listele de cantităţi/echipamente.

În documentaţia tehnică se va preciza explicit necesitatea/obligativitatea utilizării de produse de construcţii pentru care există documente de atestare a conformităţii - certificat de conformitate/declaraţie de performanţă, în concordanţă cu cerinţele şi nivelurile minimale de performanţă prevăzute de actele normative şi referinţele tehnice în vigoare, aplicabile, astfel cum au fost ele impuse prin memoriile tehnice şi caietele de sarcini.

1. **Avizul Ministerului Culturii pentru documentaţia tehnico-economică depusă**

Intervenţiile asupra monumentelor istorice se pot realiza numai pe baza şi în conformitate cu avizul Ministerului Culturii sau, după caz, al serviciilor publice deconcentrate ale Ministerului Culturii (art.23,alin(3) din Legea nr.422/2001 privind protejarea monumentelor istorice, republicată).

Nu se va solicita un nou aviz dacă actualizarea documentaţiei tehnico-economice nu a implicat modificarea soluţiilor tehnice, respectiv dacă s-a realizat o actualizare doar a documentaţiei economice şi a indicatorilor tehnico-economici.

In cazul sesizării unor neconcordanţe între DALI şi Avizul Ministerului Culturii, respectiv PT şi Avizul Ministerului Culturii se vor solicita clarificări.

În situaţia în care se va depune DALI şi PT se vor anexa ambele avize, pentru fiecare tip de documentaţie tehnico-economică. Lipsa unui aviz sau existenţa unui aviz nefavorabil va determina respingerea proiectului.

1. **Obligaţia privind folosinţa monumentului istoric**

Document întocmit în conformitate cu Ordinul nr.2684 din 18 iunie 2003 privind aprobarea Metodologiei de întocmire a Obligaţiei privind folosinţa monumentului istoric şi a conţinutului acesteia, emis de Ministerul Culturii şi Cultelor.

1. **Ordinul de clasare a monumentului istoric emis de ministrul culturii cu identificarea/marcarea nr. crt/codului LMI/denumirea/localitatea/adresa/datarea**

Pentru dovedirea faptului că obiectivul de patrimoniu, obiect al proiectului propus spre finanţare este clasat şi se află în Lista monumentelor istorice actualizată.

Este suficientă anexarea paginii/paginilor relevante din document, dacă se poate identifica MO în care a fost publicat Ordinul de clasare.

1. **Certificatul de urbanism**

Certificatul de urbanism anexat la dosarul cererii de finanţare trebuie să fie cel eliberat pentru proiectul aferent cererii de finanțare depuse și trebuie să fie valabil la data depunerii acesteia, în caz contrar cererea de finanţare va fi respinsă ca neconformă administrativ.

Certificatul de urbanism anexat la dosarul cererii de finanţare trebuie să fie cel eliberat pentru proiectul aferent cererii de finanțare depuse şi în situaţia în care solicitantul a realizat o actualizare doar a documentaţiei economice şi a indicatorilor tehnico-economici.

Certificatul de urbanism va fi însoţit de avize de principiu privind asigurarea utilităţilor (energie termică şi electrică, gaz metan, apă - canal, telecomunicaţii etc.), actul administrativ al autorităţii competente pentru protecţia mediului, alte avize şi acorduri de principiu specifice tipului de intervenţie obţinute până la data depunerii proiectului. Existenţa şi respectarea prevederilor cuprinse în acestea face parte din analiza conformităţii documentaţiei tehnice ( Anexa 4 DALI/HG 28 din 2008 sau Anexa 4 DALI/HG907 din 2016); lipsa unuia dintre acestea nu constituie motiv de respingere a cererii de finanţare.

Pentru dovedirea maturității pregătirii proiectului se pot anexa la cererea de finanţare și alte documente suplimentare (acolo unde este cazul) care să demonstreze gradul de maturitate al proiectului, de exemplu: scrisoarea solicitantului înregistrată la Direcţia Judeţeană/Regională de Protecţia Mediului pentru lansarea procedurii EIA , a proiectului tehnic, Autorizația de construire

1. **Decizia etapei de încadrare a proiectului în procedura de evaluare a impactului asupra mediului (sau clasarea notificării), emisă de autoritatea pentru protecția mediului în conformitate cu HG nr. 445/2009 privind evaluarea impactului anumitor proiecte publice şi private asupra mediului, cu modificările şi completările ulterioare**

În conformitate cu HG nr. 445/2009 privind evaluarea impactului anumitor proiecte publice şi private asupra mediului, cu modificările şi completările ulterioare, procedura de evaluare a impactului asupra mediului se realizează în etape, după cum urmează:

a) etapa de încadrare a proiectului în procedura de evaluare a impactului asupra mediului;

b) etapa de definire a domeniului evaluării şi de realizare a raportului privind impactul asupra mediului;

c) etapa de analiză a calităţii raportului privind impactul asupra mediului.

La cererea de finanțare se anexează documentul emis în urma parcurgerii etapei de la litera a) mai sus menționată, sau clasarea notificării.

1. **Declaraţie de angajament**

Conform Declaraţia de angajament (**Model B 5.1**) anexă la prezentul Ghid Specific.

In cazul parteneriatelor, această Declaraţie de angajament se va semna de lider şi fiecare dintre parteneri.

Aceasta va fi semnată, în mod obligatoriu, numai de către reprezentantul legal al solicitantului şi al partenerilor, dacă este cazul.

1. **Planul de marketing**

Planul de marketing are scopul de a prezenta modul de valorificare a obiectivului propus spre finanţare şi contribuţia acestuia la dezvoltarea locală.

Documentul mai sus menţionat trebuie întocmit conform Anexei Plan de marketing (**Model D 5.1)** anexă la prezentul Ghid Specific.

1. **Anexa „Analiza şi previziunea financiară - Machete financiare 5.1” (conform model pentru diferite tipuri de solicitanţi), inclusiv model de calcul proiecte generatoare de venit – metoda „funding gap”**

Macheta financiară se va completa cu informaţii relevante cu privire la aspectele financiare, în format EXCEL, editabil, precum și scanată, format PDF. Aceasta nu va fi anexă la contractul de finanțare dar se va atașa la dosarul administrativ al proiectului.

1. **Avizul de conformitate a proiectului cu Strategia de Dezvoltare Durabilă Integrată în Delta Dunării (2030) - numai în cazul proiectelor implementate în zona Investiţiei Teritoriale Integrate Delata Dunării.**

Acest document este eliberat de Asociaţia pentru Dezvoltarea Intercomunitară ITI Delta Dunării, iar solicitantul de finanţare trebuie să îl depună, în copie conformă cu originalul, împreună cu cererea de finanţare.

Este responsabilitatea solicitantului de finanţare să efectueze toate diligenţele necesare obţinerii Avizului de conformitate înainte de depunerea cererii de finanţare, astfel încât acesta să fie emis de către ADI ITI DD în timp util, care să-i permită solicitantului să întocmească şi să depună o cerere de finanţare completă şi corectă.

Lipsa Avizului de conformitate emis de ADI ITI DD duce la respingerea proiectului.

1. **Avizul administratorului/custodelui (sau clasarea solicitării) pentru intervenţiile care au loc într-o arie naturală protejată, în conformitate cu prevederile OUG 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, în format PDF – numai în cazul proiectelor implementate în zona Investiţiei Teritoriale Integrate Delata Dunării.**

## Anexe obligatorii în etapa de contractare

În cadrul acestei etape solicitanţii trebuie să pună la dispoziţia OI/AMPOR următoarele documente:

1. **Certificat de atestare fiscală, referitor la obligațiile de plată la bugetul local și bugetul de stat**

Certificatul de atestare fiscală trebuie să fie în termen de valabilitate şi trebuie să dovedească faptul că solicitantul a achitat obligaţiile de plată nete către bugetul de stat și respectiv bugetul local în ultimul an calendaristic / în ultimile 6 luni, în cuantumul stabilit de legislaţia în vigoare.

În cazul parteneriatelor toţi membrii parteneriatului vor prezenta acest document.

1. **Certificat de cazier fiscal**

Certificatul de cazier fiscal trebuie să fie în termen de valabilitate.

În cazul parteneriatelor toţi membrii parteneriatului vor prezenta acest document.

1. **Acordul de parteneriat revizuit, dacă au intervenit modificări precum şi hotărârile de aprobare ale Acordului de parteneriat**
2. **Declarației de eligibilitate actualizată, Model A 5.1, anexă la prezentul Ghid specific**
3. **Declaraţia reprezentantului legal prin care se certifică faptul că pe parcursul procesului de evaluare şi selecţie au fost/nu au fost înregistrate modificări asupra unora sau a tuturor documentelor depuse la cererea de finanţare (acolo unde este cazul) – Anexa Model E, anexă la prezentul Ghid specific**
4. **Acte constitutive/statut ale solicitantului şi/sau partenerilor, dacă există modificări**
5. **Actualizări ale documentelor referitoare la proprietatea/administrarea/concesiunea obiectivului de patrimoniu şi/sau terenului, dacă este cazul**

În cazul în care sunt modificări asupra documentelor privind dreptul de proprietate/concesiune/administrare ce pot afecta eligibilitatea și implementarea proiectului, acestea se vor anexa la documentația de contractare. Aceste documente pot fi acte adiționale la contractele de concesiune.

De asemenea, se vor solicita Extrase de Carte funciară **actualizate**, emise cu maxim 30 de zile calendaristice înainte de data depunerii documentelor la sediul ADR pentru dovedirea îndeplinirii criteriilor de eligibilitate la momentul contractării.

1. **Hotărârea de aprobare a proiectului în conformitate cu ultima forma a bugetului rezultat în urma etapei de evaluare şi selecţie**
   * pentru unităţi administrativ teritoriale: Hotărârea Consiliului local / Consiliului Judeţean / Consiliile Locale ale sectoarelor Municipiului Bucureşti / Consiliului General al Municipiului Bucureşti de aprobare a proiectului, a cheltuielilor legate de proiect şi a Acordului de parteneriat (dacă este cazul)
   * pentru autorităţi ale administraţiei centrale : Ordin / hotărâre/ decizie de aprobare a proiectului şi a cheltuielilor legate de proiect şi a Acordului de parteneriat emise de ordonatorul principal de credite (dacă este cazul)
   * pentru unităţi de cult : Hotărârea organelor de conducere a unităţii de cult, de aprobare a proiectului şi a cheltuielilor legate de proiect şi a Acordului de parteneriat (dacă este cazul), în conformitate cu prevederile statutelor sau canoanelor cultelor recunoscute în România
   * pentru ONG-uri: Hotărârea Adunării Generale a Asociaţilor / Consiliului Director de aprobare a proiectului, a cheltuielilor legate de proiect şi a Acordului de parteneriat (unde este cazul).

În hotărârile menţionate, trebuie să fie incluse toate cheltuielile pe care solicitantul trebuie să le asigure pentru implementarea proiectului (contribuţia la cheltuielile eligibile, cheltuielile neeligibile şi conexe, dacă este cazul), inclusiv asigurarea resurselor financiare necesare implementării optime a proiectului în condiţiile rambursării/decontării ulterioare a cheltuielilor din instrumente structurale.

1. **Modificări asupra Devizului general în conformitate cu ultima forma a bugetului rezultat în urma etapei de evaluare și selecție, dacă este cazul**
2. **Formular Cod 23 –„FIŞA proiectului finanţat / propus la finanţare în cadrul programelor aferente Politicii de Coeziune a U.E., Politicilor Comune Agricolă şi de Pescuit, precum şi altor facilităţi şi instrumente postaderare” pentru solicitanţi de tipul unităţilor administrativ-teritoriale, autorităţilor administraţiei publice centrale**
3. **Alte documente actualizate, dacă este cazul.**

# Procesul de evaluare, selecție și contractare a proiectelor

## Modalitatea de realizare a procesul de evaluare și selecție a proiectelor

Ulterior depunerii, cererile de finanțare vor intra intr-un sistem de verificare, evaluare și selecție în urma căruia vor fi finanțate doar proiectele care întrunesc toate condițiile de conformitate administrativă şi de eligibilitate și care, în urma evaluării tehnice și financiare, se încadrează în alocarea apelurilor de proiecte.

Sistemul de verificare, evaluare şi selecţie a cererilor de finanţare va funcţiona pe baza principiului „primul venit – primul servit”.

## Etapele procesului de evaluare, selecție și contractare a proiectelor

Etapele sistemului de evaluare, selecție și contractare sunt:

* + 1. Conformitate administrativă și eligibilitate

După depunerea cererii de finanţare, se vor analiza și verifica respectarea tuturor criteriilor de conformitate administrativă și eligibilitate menționate în cadrul prezentul ghid.

Detalierea respectivei verificări este realizată în cadrul ***Anexei 2 - Grila de verificare a conformităţii administrative şi eligibilităţii***  la prezentul ghid.

Proiectele respinse în cadrul etapei de verificare a conformităţii administrative şi eligibilităţii pot fi redepuse în cadrul prezentului apel, cu condiţia respectării termenului limită de depunere. Proiecte redepuse sunt considerate din punct de vedere procedural proiecte nou-depuse.

Pentru această etapă experți din cadrul Organismului Intermediar pot solicita o singură clarificare cu privire la aspecte forrmale, de necorelări de informații între documentele depuse, cu termen limită de răspuns de 5 zile lucrătoare, termen ce nu poate fi prelungit Nu se acceptă completarea cererii de finanțare, depunerea de documente suplimentare, chiar dacă acestea existau la data depunerii cererii de finanțare.

Dacă şi după solicitarea de clarificări formatul cererii de finanţare nu este respectat sau formatele recomandate (de exemplu cele pentru declaraţii şi certificarea aplicaţiei) nu sunt respectate cererea de finanţare va fi respinsă ca fiind neconformă din punct de vedere administrativ - a se vedea ***Anexa 2 - Grila de verificare a conformităţii administrative şi eligibilităţii.***

* + 1. Evaluarea tehnică și financiară, inclusiv vizita la fața locului

Procesul de evaluare și selecție a proiectelor are la bază prevederile prezentului ghid.

Evaluarea și selecția proiectelor se realizează la nivelul Organismelor Intermediare din cadrul Agențiilor pentru Dezvoltare Regională.

Evaluarea tehnică şi financiară este realizată de o echipă de experţi evaluatori independenţi , având la bază documentația tehnico-economică anexată la cererea de finanțare (SF/DALI și/sau PT).

Evaluarea tehnică şi financiară va permite aprecierea gradului în care proiectul răspunde obiectivelor axei prioritare/priorității de investiție/operațiunii, a coerenţei şi clarităţii metodologiei propuse, a fezabilităţii şi eficienţei financiare, a sustenabilităţii şi durabilităţii proiectului, etc.

Experţii evaluatori independenți (prin secretariatul asigurat de Organismul intermediar) pot solicita o singură clarificare privind cererea de finanţare iar termenul de răspuns la această clarificare este de maxim 5 zile lucrătoare de la data transmiterii acesteia de către OI şi nu poate fi prelungit.

Detalierea respectivei verificări este realizată în cadrul ***Anexei 3 Grila de evaluare tehnică şi financiară*** la prezentul ghid şi Grila de verificarea a conformităţii DALI (Anexa 4 ) sau, în situaţia în care solicitantul depune şi proiectul tehnic - Grila de verificarea a conformităţii PT (Anexa 5).

În cadrul etapei de evaluare tehnică și financiară, se va efectua o vizită la locul de implementare a obiectivului investiţiei. Vizita la faţa locului va fi realizată de către comisia de evaluare formată din experţi independenţi şi reprezentanţii OI şi va avea drept scop stabilirea concordanţei între situaţia din documentele analizate şi cea din teren.

In situaţia în care se constată că realitatea din teren este diferită de situaţia prezentată în cererea de finanţare şi/sau anexele acesteia se consideră că solicitantul se face vinovat de inducerea în eroare a OI/AM, drept care proiectul NU va fi finanţat.

* + 1. Etapa de contractare

Procesul de contractare a proiectelor în cadrul prezentului apel de proiecte se realizează în conformitate cu subsecțiunea 8.5 din cadrul Ghidului general.

## Clauzele contractuale aplicabile

Clauzele prevăzute în cadrul modelul standard de contract de finanțare din Ghidul general se vor completa cu clauze specifice pentru acordarea finanţării în cadrul priorităţii de investiţii 5.1 din POR şi acestea se referă, în principiu, la următoarele:

* Prin excepție de la art 7 alin. (2) din Condițiile generale, precum și de la art. 13, alin. (2) din Condițiile specifice POR din cadrul prezentei anexe, pentru proiectele contractate la faza DALI, termenul de 6 (șase) luni pentru începerea executării contractului se reduce la cel mult 2 (două) luni pentru lansarea achiziției pentru proiectul tehnic, iar termenul maxim pentru lansarea achiziției de execuție lucrări este de 9 (nouă) luni, termene calculate de la intrarea în vigoare a contractului.
* Prin excepție de la art 7 alin. (2) din Condițiile generale, precum și de la art. 13, alin. (2) din Condițiile specifice POR din cadrul prezentei anexe, pentru proiectele contractate la faza PT, termenul de 6 (șase) luni pentru începerea executării contractului se reduce la cel mult 2 (două) luni pentru lansarea achiziției de execuție lucrări, termen calculat de la intrarea în vigoare a contractului.
* Beneficiarul se obligă să nu utilizeze obiectele / bunurile, fie ele mobile sau imobile, finanţate în cadrul prezentului Contract, pentru realizarea de activităţi economice, în scopul obţinerii de venituri, prin cedarea folosinţei oricăruia dintre obiecte / bunuri către o terţă parte, cu excepţia activităţilor corespunzătoare destinaţiei principale a acestora, pe întreaga perioadă de durabilitate a prezentului Contract, astfel cum aceasta este identificată la art. 2 alin. (5) din cadrul Condițiilor generale. Transmiterea dreptului de folosință asupra obiectelor/bunurilor realizate prin proiect către o terță parte pentru îndeplinirea activităților corespunzătoare obiectivelor proiectului, se poate face numai prin licitaţie în condiţiile legii, precum şi a prevederilor art. 107 din Tratatul privind Funcționarea Uniunii Europene.
* În completarea art 4, alin. (5) din Condiții specifice POR 2014-2020 în cazul beneficiarilor publici aceştia pot transmite, în condiţiile legii, pe perioada de durabilitate prevăzută la art. 2 alin. (5) din Condiții generale, dreptul de administrare asupra obiectelor/bunurilor realizate prin proiect către o structură competentă aflată în subordinea/coordonarea sa, exclusiv pentru îndeplinirea obiectivelor proiectului.
* Beneficiarul se obligă să nu vândă, să nu înstrăineze sub nicio formă, să utilizeze conform scopului destinat bunurile restaurate / conservate / protejate / construite / achiziţionate din finanţarea nerambursabilă acordată de AMPOR pe perioada de durabilitate a prezentului contract, astfel cum aceasta este identificată la art. 2 alin. (5) din Condiţii Generale, respectiv pe durata de viaţă a acestora, aşa cum este prevăzută de legislaţia naţională în vigoare, oricare dintre acestea se împlineşte prima.
* Beneficiarul este obligat ca, cel mai târziu la sfârşitul perioadei de implementare a activităților realizate după semnarea contractului în conformitate cu Anexa 2 (doi) - Cererea de finanțare, să includă, total sau parţial, obiectivul de patrimoniu restaurat/protejat/conservat în circuitul public şi să îl menţină în circuitul public pe întreaga perioadă de durabilitate a prezentului contract, astfel cum aceasta este identificată la art.2 alin.(5) din Condiţii Generale, în caz contrar AM dispune rezilierea și recuperarea finanțării nerambursabile acordate, în condițiile prezentului contract de finanțare.
* În cazul în care obiectivul de patrimoniu este declasat în conformitate cu prevederile legale în vigoare, oricând pe perioada de durabilitate a contractului, astfel cum aceasta este specificată la art. 2 alin. (5) din Condițiile generale, proiectul devine neeligibil, caz în care finanţarea nerambursabilă se va sista, iar sumele acordate până în acel moment se vor recupera în conformitate cu legislaţia naţională şi prevederile contractuale.
* Perioada de implementare a activităților de după semnarea contractului poate fi extinsă în conformitate cu Condițiile generale și specifice până la cel mult dublul perioadei inițiale, dar nu mai târziu de 31 decembrie 2023.
* Modificările efectuate asupra bugetului proiectului în conformitate cu prevederile art. 9 din Condiții Generale și respectiv art. 9 din Condiții Specifice POR 2014-2020 nu pot depăși valoarea totală de 5 milioane de euro, cu excepția proiectelor aferente obiectivelor de patrimoniu înscrise pe lista UNESCO în conformitate cu prevederile legale în vigoare, unde modificările menționate asupra valorii totale a proiectului nu pot depăși 10 milioane euro, valori calculate la cursul Inforeuro din luna în care intervine modificarea respectivă.
* Pentru depășirea valorilor menționate la alin. (9) al prezentului articol proiectul devine ne-eligibil, caz în care finanţarea nerambursabilă se va sista, iar sumele acordate până în acel moment se vor recupera în conformitate cu legislaţia naţională şi prevederile contractuale.
* Beneficiarul este obligat ca, până la sfârşitul perioadei de implementare a proiectului, să realizeze activitatea de digitizare a obiectivului de patrimoniu.

În situaţia nerespectării unor clauze menţionate în contractul de finanţare AMPOR poate rezilia contractul de finanţare.

# Depunerea și soluționarea contestațiilor

Depunerea și soluționarea contestațiilor în cadrul prezentului apel de proiecte se realizează în conformitate cu secțiunea 8.4 din cadrul Ghidului general.

# Modificarea ghidului solicitantului

Modificările la prezentul ghid se vor realiza în conformitate cu secțiunea 9 din cadrul Ghidului general.

# Anexe

Prezentul ghid include următoarele anexe, care fac parte integrantă din acesta:

* Declaraţia de eligibilitate (Model A 5.1)- este obligatorie respectarea modelului
* Declaraţia de angajament (Model B 5.1)- este obligatorie respectarea modelului
* Notă privind încadrarea în standardele de cost ( Model C 5.1)
* Plan de marketing (Model D 5.1)
* Acordul de parteneriat (Model orientativ anexă la Ghidul general) – dacă este cazul
* Declaraţie privind realizarea de modificări pe parcursul procesului de evaluare (Model E)
* Lista de echipamente și/sau lucrări și/sau servicii cu încadrarea acestora pe secțiunea de cheltuieli eligibile /neeligibile (Model F)
* Declaraţie privind privind eligibilitatea TVA (Model G)- este obligatorie respectarea modelului
* Tabel centralizator numere cadastrale şi obiective de investiţie (Model H)
* Model orientativ de hotărâre de aprobare a proiectului (Model I)
* Anexa „Analiza şi previziunea financiară - Machete financiare 5.1” (conform model pentru diferite tipuri de solicitanţi), inclusiv model de calcul proiecte generatoare de venit – metoda „funding gap”,

De asemenea, la prezentul document sunt anexate următoarele anexe specifice:

Anexa 1 - Instrucțiune de completare a funcțiilor din cererea de finanțare

Anexa 2 – Grila de verificare a conformităţii administrative şi eligibilităţii 5.1

Anexa 3- Grila de evaluare tehnică și financiară 5.1

Anexa 4 – Grila de verificare a conformităţii DALI intervenții asupra monumentelor istorice

Anexa 5 – Grila de verificare a conformităţii PT intervenții asupra monumentelor istorice

Anexa 6 – Cost estimativ digitizare

Anexa 7 – Etapizare procedură de intervenţii asupra monumentelor istorice

Anexa 8 - Fişa cadru de prezentare proiect

1. ATENȚIE : Semnătura electronică ce va fi aplicată pe Formularul cererii de finanțare și pe toate anexele solicitate, este necesar să fie o **semnătură electronică extinsă** ,**bazată pe un** **certificat calificat nesuspendat sau nerevocat** la momentul încorporării /atasării acesteia şi **generată cu ajutorul unui dispozitiv securizat de creare a semnăturii electronice în conformitate cu prevederile l**egii 455/2011 privind semnătura electronică. [↑](#footnote-ref-1)
2. A se vedea prevederile Capitolului IV Dispoziții tranzitorii și finale din HG 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice. [↑](#footnote-ref-2)
3. IDEM 2 [↑](#footnote-ref-3)
4. A se vedea prevederile Capitolului IV Dispoziții tranzitorii și finale din HG 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice [↑](#footnote-ref-4)
5. Idem 4 [↑](#footnote-ref-5)